text:
Í 1926 varð viðtikin ein útskiftingarlóg, eftir at “Landbokommissionen” hevði sett fram uppskot um eina tílíka longu í 1911. Lógin skuldi bert galda í 5 ár, men hetta varð seinni longt. Núverandi útskiftingarlóg er frá 27. mars 1939. Hon var upprunaliga bert galdandi fyri útskifting av jørð innangarðs, men í 1950 fekk hon við smærri broytingum og ískoytum eisini gildi fyri útskifting uttangarðs.
Gøtumaðurin Líggjas Húsgarð varð settur sum formaður fyri royndarútskiftingini av Vestmanna í 1927, men málspurningurin førdi til tvídrátt millum hann og myndugleikarnar, og tí blivu tað danskir “ landinspektørar”, ið komu at skipa fyri útskiftingunum í 1930-árunum.
Við krígsbyrjan vóru hesar bygdir útskiftar:
Eftir krígslok varð Líggjas Húsgarð aftur settur sum útskiftingarformaður, og eftir at Matrikulstovan varð sett á stovn í 1948, hava landmálarar á Matrikulstovuni verið formenn (sambært grein 5 í útskiftingarlógini).
Í 2007 varð Matrikulstovan gjørd til part av nýstovnaðu Umhvørvis¬stovuni. Útskiftingin hevur síðani verið fyriskipað av matrikul-deildini á Umhvørvisstovuni, og landmálarar hagani hava verið útskiftingarformenn.
Hjálagda talva vísir, hvar og nær útskifting av jørð innangarðs er framd (trýst her).
Ein útskifting er ein samanlegging av mongu smálutunum, ið eigari eigur kring um í bønum, í størri eindir, og ein upploysing av felagseigindómum. Uttangarðs er talan um uppbýti av høgum, ið meiri hóskandi og kanska einbýttar hagapartar.
Tað krevst, at eigarar og/ella festarar, ið umboða minst 1/10 av markatalinum í bygdini, skrivliga boða frá til sýslumannin, at teir vilja hava útskiftingarmál til viðgerðar á komandi grannastevnu. Ein slík fráboðan skal vera sýslumanninum í hendi í seinasta lagi 1. november, fyri at málið kann koma fyri á grannastevnu, ið vanliga verður hildin í februar mánað.
Um minst ein fjórðingur av markatalinum og minst ein fjórðingur av eigaratalinum atkvøður fyri útskifting á grannastevnuni, er útskiftingin lógliga viðtikin. Annars er málið fallið.
Er útskiftingarmál viðtikið á grannastevnu, sendir sýslumaðurin hetta til Búnaðarstovuna, ið kannar eftir, um málið er lógliga viðtikið. Um so er, sendir Búnaðarstovan málið til Føroya landsstýri, ið uppnevnir formannin fyri útskiftingini. Umhvørvis¬stovan fær síðani málið, og skipar hon saman við formanninum fyri praktisku spurningunum í sambandi við útskiftingina, t.d. uppmáling, korttekning og rokniarbeiði.
Gjógv áðrenn útskifting: Tilsamans 2150 stykkir í bønum, harav átti ein eigari 72 stykkir (víst við reyðum)
Hægsti myndugleiki í eini útskifting er útskiftingarnevndin, ið er skipað av formanninum, og tveimum nevndarlimum, ið Sorinskrivarin uppnevnir fyri hvørja útskifting sær.
Høvuðsarbeiðini hjá nevndini eru:
Umframt hetta skal nevndin eisini viðgera onnur viðurskifti, eitt nú garðsskylda og húsaflyting.
Gjógv aftaná útskifting: Tilsamans 175 stykkir. Sami eigari eigur nú 3 stykkir (víst við gulum)
Eigarar, festarar og leigarar fáa høvi til undir útskiftingini at seta fram uppskot ella ynski um, hvussu og hvar teirra jørð skal leggjast. Útskiftingarnevndin roynir so vítt gjørligt at ganga hesum ynskjum á møti, men hetta er sjálvsagt bert gjørligt í ein vissan mun.
Í sambandi við útskifting hevur kommunan rætt at ognartaka upp til 2 % av veltu og upp til 4 % av óveltu jørðini innangarðs í bygdini. Kommunalu myndugleikarnir avgera í samráð við útskiftingar-nevndina innan fyri hesar karmar, hvar og hvussu nógv skal leggjast út til t.d. sethúsabygging. Eisini verður lagt lendi út til nýggjar vegir og til breiðkan av verandi vegum. Soleiðis verða kommunalu ætlanirnar arbeiddar inn í útskiftingarplanin.
Í mun til ognartøku annars er vert at leggja til merkis, at við ognartøku eftir útskiftingarlógini er tað í fyrstu atløgu allur eigindómurin sum so, ið letur lendi, og ikki einstakir eigarar. Eigari kann tó krevja, at tað, ið ognartikið verður ítøkiliga frá honum, verður endurrindað honum, og ikki luttekur í útskiftingini.
Tá nevndin er liðug við arbeiði sítt, verður tað latið til ákæru. T.v.s. at eigararnir kunnu kæra útskiftingina til yvirútskifting. Í yvirútskiftingarnevndini er sorinskrivarin formaður og harumframt eru fýra nevndarlimir. Úrskurðurin hjá yvirútskiftingarnevndini er endaligur og kann ikki kærast til hægri rætt.
Sum nevnt frammanfyri gevur útskiftingarlógin nú eisini heimild fyri útskifting uttangarðs.
Mannagongdin er hin sama sum fyri innangarðsútskiftingar. Í lógini verður orðið innmørk býtt um við orðið útmørk. Lýsingarfreistin er tó bert 14 dagar, meðan hon er 3 mánaðir fyri útskifting innangarðs.
Uttangarðsútskifting viðgerð nógv størri víddir enn innangarðsútskifting, og tí verður máliborðsblaðið (stødd 1:20.000) nýtt sum kortgrundarlag. Er bygdin býtt í hóskandi hagapartar, verður roynt at halda gomlu markini í stóran mun, og verður høvuðsbroytingin tá tann, at hvør eigari verður savnaður í ein hagapart. Í øðrum førum verða størri hagar býttir í smærri partar, eitt nú, tá ið bóndi, ið eigur í felagskapi saman við øðrum, hevur møguleika at fáa einbýttan haga.
Fyrstu bygdirnar har útskifting, varð framd uttangarðs, vóru hesar:
Hjálagda talva vísir hvar og nær útskifting uttangarðs er framd (trýst her).
Landskassin rindar lønina hjá útskiftingar¬formanninum. Allar aðrar útreiðslur av útskiftingini verða býttar í helvt millum landskassan og eigararnar. Útskiftingarnevndin ger av, hvussu parturin hjá eigarunum skal býtast millum teir. Við innangarðs¬útskifting verður vanliga býtt eftir boniteringsvirði, og við uttangarðsútskifting eftir markatali.
Taka allir eigarar undir við tí, og gera teir skrivligan sáttmála sínámillum um býti av einum haga, kann hetta fremjast sum útskifting í semju eftir kap. 12 í útskiftingarlógini. Sáttmálin verður tá tinglýstur, og neyðugu rættingarnar gjørdar í matrikulinum.
Verandi lóggáva á útskiftingarøkinum er væl eldri enn fyrisitingarlógin. Skipanin við útskiftingarnevndum og serligu reglurnar í útskiftingarlógini gera, at útskifting ikki kann roknast sum partur av almennari fyrisiting. Fyrisitingarlógin og lóg um alment innlit eru tí bert í avmarkaðan mun galdandi fyri útskiftingar. Hetta er niðurstøðan hjá Løgtingsins umboðsmanni.
Tú frættir meiri um útskifting, um tú setir teg í samband við útskiftararnar á matrikuldeildini á Umhvørvisstovuni, tlf. 342400.


c: text/html

text:
Kalsoy
Kalsoy er ein long og smøl oyggj, sum eisini er tann vestasta av teimum seks Norðuroyggjum. Til víddar er hon 31 ferkilometrar, og vegasamband og fýra tunlar gera tað koyrandi millum allar bygdirnar. Hon hevur 4 smáar bygdir, sum eru bundnar saman við vegum og 4 tunlum. Best kenda søgnin úr Kalsoynni, er søgnin um Kópakonuna í Mikladali. Í Kalsoy er bert ein kommuna, sum er Húsa kommunu, ið fevnir um bygdirnar Húsar og Syðradal. Áður var eisini Mikladals kommuna, sum fevndi um bygdirnar Mikladal og Trøllanes, men hesar bygdir eru nú partar av Klaksvíkar kommunu. Í teimum fýra bygdunum búgva tilsamans 95 fólk, harav búgva 62 fólk í Húsa kommunu, 48 á Húsum og 14 á Syðradali, 53 fólk búgva í Mikladali og 24 á Trøllanesi.
Landafrøði[rætta | rætta wikitekst]
Kallsoyggin er ein smøl norð- suðurgangandi fjallarøð og ikki javnt høg. Norðantil, serliga vestursíðan, er høgt berg, men longur suðuri lækkar bergið og verður til brattar líðir og skorar, undirhagin er lítil á verstursíðuni. Eystursíðan er meira grøn og ikki so brøtt. Á oynni eru í alt 11 dalar. Oyggin verður meira høglig longur suður ein kemur. Nestindar (788 m.) eru hægsta fjall á Kalsoynni. Næsthægsta fjallið er Botnstindur, sum er 743 m. høgt.
Navnið hevur Kalsoy eftir Kallinum, sum var drangur norðast á oynni.
Djóra og plantulív[rætta | rætta wikitekst]
Á Kallsoynni er nógvur haga/landfuglur. Norðantil er nógvur bjargafuglur. Haran er einasta villini súgdjórið á oynni, og hvørki mýs ella rottur finnast, hóast rotta finst á øllum grannaoyggjunum.
Plantulívið er áhugavert og fleiri sjáldsamar plantur finnast bæði við Galvin og í norðasta parti av oynni. Kalsoyggin er einasta oyggin Føroyum, har tað er staðfest at øll fýra sløgini av føroyskum píli vaksa .
Bygdir[rætta | rætta wikitekst]
Bygdirnar, ið allar liggja á eystursíðuni á oynni, eita Syðradalur, Húsar, Mikladalur og Trøllanes. Fyrr var eisini bygdin Blankskáli á vestursíðuni á oynni, men eftir ógvusligt skalvalop í 1809 flutti alt fólkið haðani og búsettist í Syðradali í staðin.
- Blankskáli, útdeyð
- Húsar
- Mikladalur
- Syðradalur
- Trøllanes
Vinnuvegir[rætta | rætta wikitekst]
Kalsoy er eitt landbúnaðarøki; tey flestu ársverkini eru í landbúnaðinum, harnæst kemur arbeiðið á Smoltstøðini í Knúksdali. Onnur ársverk eru fraktkoyring, busskoyring og læraravstarvið. Parttíðarstørv eru í landbúnaðinum, hjá landsverkfrøðinginum, í handlinum, postútbering, heimahjálp, ein smiður, lastbilakoyring og nakrir eru sjómenn. Nøkur hava sítt dagliga yrki í Klaksvík og aðrastaðnis, onkur av hesum ferðast til arbeiðis og aftur, hvønn dag. Ferðavinnan er við at fáa fótin fastan, og virksemi hjá Sp/f Viljanum fevnur um mat og túrar í oynni. Smiðjan hjá Mikkjal á Trøllanesi er eisini eitt handverk- og ferðavinnutiltak, umframt onnur ferðavinnutiltøk sum eru ávegis. Síðani tunlarnir komu á oynni og lunnar vóru lagdir fyri góðum ferðasambandi, er virksemi økt.
Nógv seyðahald er í oynni, og í Mikladals kommunu er eisini nógv neytahald. Har eru eini 40-50 neyt, av hesum eru 25 mjólkineyt, sum øll eru á Trøllanesi. Annars eru kalsoyingar til skipsfiskiskap, nakrir arbeiða í Klaksvík, og seinastu árini hevur eisini verið arbeitt við at sambinda allar bygdirnar í oynni við vegum og tunlum. Tað eru fýra tunlar í oynni, sum samanlagt hava eina longd uppá 5.500 metrar. Ein smoltstøð er í Knúksdali millum Húsar og Syðradal, og har arbeiða 5 til 10 fólk. Støðin framleiðir 1,7 millión smolt um árið.
Kend fólk[rætta | rætta wikitekst]
- Hans Jákup Glerfoss úr Mikladali (f. 1937) er yrkjari og listamálari. Hann málar serliga litirnar upp ímóti tí gráa og svarta. Listaverkini hjá Hans Jákupi eru ofta lýsingar av fólki og figurbólkum við blýanti, penni og tushpensli.
- Gunnleivur Glerfoss úr Mikladali (1948-91) var fittur í hondunum og hegnismaður. Umframt sítt handverk gjørdi hann eisini nógv við at mála og tekna. Eftir Gunnleiv finnast nógvar tekningar og málningar kring landið.
- Hans Hansen úr Mikladali (1920-1970) var nógv bundin at heimbygdini, landslagnum og fólkinum har. Hans gekk eisini nýggjar leiðir innan málningalist, hann kunnaði seg m.a. um mosaik- og frescoteknikk. Íblásturin frá frescomálningum sæst aftur í hansara oljumálningum.
- Fridtjof Joensen úr Mikladali (1920-1988) var maskinmeistari og í mong ár við fiskiskipi. Í frítíðini gjørdi hann træskurðir. Sum 47 ára gamal fór hann á myndahøggaraskúla í Danmark. Umframt træ nýtti Fridtjof eisini tilfar sum jarn, kopar, stál og aluminium. Standmyndir, sum Fridtjof hevur evnað til, standa í nógvum bygdum og býum kring landið.
- Poulina Joensen úr Mikladali (1921-1996) er kend fyri sínar naturalistisku málningar í ljósum, klárum litum. Hon gjørdi eisini blýantstekningar og málaði nógv á postalín.
- Eliesar í Pálsstovu (1880-1957) var hegnismaður. Hann málaði, teknaði og gjørdi træskurðir. Hann var eisini kendur fyri sínar glaseringar (mála áringar á vegg). Listaverk hjá Eliesari eru at síggja í nógvum heimum, umframt á apotekinum á Fornminnasavninum í Klaksvík, har hann millum onnur hevur prýtt veggin við myndum.
- Absalon Guttormsen av Trøllanesi (1830-1902) var hegnismaður og kendur fyri at vera framburðssinnaður og skapandi. Hann var, umframt at vera smiður, lærari, bóndi og tingmaður, eisini fotografur. Fleiri av myndum hansara eru í Kalsoynni og á Fornminnasavninum í Klaksvík.
- Johanna Mathea Skaale av Trøllanesi (1906- 2007) búsettist í Tórshavn, men hon var fødd og uppvaksin á Trøllanesi. Hon var kend fyri sítt hegni, serliga at seyma og evna pløgg til. Eitt tíðarskeið seymaði Johanna Mathea m.a. fyri tey fínu í Keypmannahavn: hon var við til at seyma kjólan hjá Alexandrinu drotning, ommu Margretu, sum hon nýtti til forlovilsisveitsluna hjá Fríðriki og Ingrid í 1934.
- Katrina á Trøllanesi var eitt umboð fyri mentanina á Trøllanesi; hon umboðaði handalagið og hegnið, sum framvegis er eitt eyðkenni fyri tey í Útistovu. Hon gav út bók um plantuliting, sum var hennara serfrøði úr heimbygdini. Í 1973 fekk hon Virðisløn M.A. Jacobsens fyri fagrar bókmentir. Hesa virðisløn fekk hon fyri bókina Plantuliting. “Bókin er bæði eitt hent upplýsingarverk og lívsverkið hjá einari ídnari og kønari kvinnu. Vit hava ikki ivast í at lata høvundin fáa virðisløn fyri hetta verkið”, stendur m.a. í lýsingini av virðislønini. Hon var av ídnastu loysingarfólkum.

robotstxt: allowed

filter: keep


text:
Jólalagið í dag er av bandinum "Í jólahýri", sum Jóhan Mortensen lat úr hondum í 1988. Lagið eitur Jólamaðurin gav mammu muss.
##med2##
Dagsins jólalag 17. desember - Tórfríð Tavsen - Heilaga Nátt
Dagsins jólalag 16. desember Hans Ravnsfjall - Onki her í heimi er stillari enn snjó
Dagsins jólalag 15. desember Victoria á Lakjuni - Merry Christmas Baby
Dagsins jólalag 14. desember Danny & the Veetos - Jólanætur
Dagsins jólalag 13. desember Suð - Lucia
Dagsins jólalag 12. desember Rúna á Heygum og Karl Martin Samuelsen - Størsta gávan
Dagsins jólalag 11. desember Rógvi Odvørson - Jólanátt
Dagsins jólalag 10. desember Regin Djurhuus Patursson - Sleturokk
Dagsins jólalag 9. desember Teitur Lassen - Happy Christmas (War is Over)
Dagsins jólalag 8. desember Jens Marni Hansen - Nú er aftur jól
Dagsins jólalag 7. desember Tóra við Keldu - Kveik eitt lítið ljós
Dagsins jólalag 6. desember Terje B. Vestergaard - Let it Snow
Dagsins jólalag 5. desember Elis Poulsen - Koyr okkurt í mína hosu
Dagsins jólalag 4. desember Are Heiseldal - Kvirra um fjøll og fløtur
Dagsins jólalag 3. desember Marjuni Wolles - Hátt undir himmalsins stjørnum
Dagsins jólalag 2. desember Victoria á Lakjuni - Mary did you know
Dagsins jólalag 1. desember Lena Andersen - It Ain't Christmas 'Till You're Home


text:
Kunoy – Vit Viðmæla
Kunoy:
Gongutúrur runt bygdina. Leiðin gongur fram við kirkjuni og býlingunum í bygdini og ígjøgnum viðarlundina. Túrurin tekur um hálvan tíma og er ein frálíkur máti at uppliva bygdina og at njóta vakra útsýnið yvir fjørðin og Kalsoynna.
Góð ráð. Gongutúrurin til Skarðs er ein torførur, brattur og tungur túrur. Mælt verður frá at fara við ongum ferðaleiðara. Set teg í samband við Norðoya kunningarstovu viðvíkjandi túri, og boða altíð onkrum frá, um tú fert út um bøgarðarnar.
Haraldssund:
Gongutúrur eftir gøtuni oman fyri bygdina. Leiðin gongur fram við grundini av minuhúsinum, har fólk flýddu undir øðrum heimsbardaga, tá ið vandi var fyri, at minur róku á land.
Rannsóknarferð í Fiskimøl. Fiskimøl er ein sugga, har viður og annað, sum fyrr var virðismikið, rekur á land. Farið ein túr – kanska finna tit okkurt spennandi, sum er rikið á land.
Gongutúrur eftir bygdagøtuni til Skarðs. Fylg søguligu gøtuni til avtoftaðu bygdina Skarð. Nærri kunning um túrin fæst á hiking.fo.
Skarð
Fylg mataránni niðan á Dalin og fá innlit í tað ófatuliga knoss og hugflog, sum myndaði fólki á Skarði. Tá ið bygdin varð flutt í 1824, fóru fólk á Skarði undir at veita eina nýggja á oman har sum grundirnar standa í dag. Mataráin er gravað við einføldum amboðum, og tað hevur ikki verið uttan sveittabrot. Ein slúsa varð gjørd soleiðis, at vatnið kundi veitast oman á Kleivina, men hon er burtur í dag. Av Dalinum er stórbært útsýni yvir Skarðsgjógv. Staðarnøvnini oman fyri Skarðsbygd vísa, at fólkið nýtti sólina og fjøllini sum klokku. Miðdagsfjall er sunnan fyri Skarðsgjógv, og norðanfyri síggjast Nónsskarð og Hálvga vesturgjógv. Túrurin varir á leið 20 minuttir hvønn vegin.
Av virðing fyri søguni um Skarð og eftirkomarum úr bygdini, verður heitt á vitjandi um einki at taka við sær av leivdum og lutum.


text:
Leygardagin 11. mai verður Simme Cup kappingin hildin á skjótibreytini hjá Veiðifelagnum Byrsumúla.
Kappingin er í skeet og trap, og fyrstu 3 innleiðandi umførini telja við í Føroya Cup fyri trap og skeet í 2019.
Meistara finalurnar verða skotnar við ISSF finalum í báðum greinum. Endaplássini frá 1..6 telja við í Grand Prix kappingini fyri trap og skeet í 2019.
Trap finalan í A-bólkinum, verður avgjørd við at skjóta 25 dúgvir við einum skoti.
Skeet finalan í A-bólkinum, verður avgjørd við at skjóta 20 dúgvur á platti 3,4 og 5.
Eftir finalurnar, verður sjálv Simme Cup kappingin, har tríggir teir bestu skjúttarnir í ávikavist skeet og trap, frá innleiðandi trimum umførunum, skjóta eftir 25 dúgvum.
Stendur á jøvnum aftaná 25 dúgvur, verður talt saman hvør hevði hægri tal í innleiðandi trimum umførunum. Er framvegis javnt, verður hugt eftir hvør hevði besta umfar og síðani næst besta.
Byrja verður at skjóta klokkan 09:00, og møtt verður í seinasta lagið kl. 08:30.
Eftir kappingina verður veitsla fyri allar limir, úr øllum skjótifeløgum í Føroyum.
Prísir bara fyri kapping: 300 kr.
Prísir bara fyri veitslu: 200 kr.
Prísir fyri kapping og veitslu: 400 kr.
Tilmelding: http://bit.ly/2VELDWF
Tilmeldingarfreistin er hóskvøldið 9. mai. kl. 20:00 føroyska tíð.
Listi við tilmeldingum: trýst her


text:
Nýggjasta
Nýggja árið gevur nýggjar møguleikar
Nú vit skriva 2017, kunnu vit gleðast um farna árið, sum gav møguleikar til batar á brekøkinum, og eisini kunnu vit við vón halda fram og vænta, at hetta árið, eins og undanfarna, fer at geva okkum nýggjar møguleikar at koma enn longri á javnrættindaleið.
Hvussu langt eru vit komin?
Hvussu langt vit eru komin á javnrættindaleiðini síggja vit m.a. í niðurstøðunum frá ST nevndini, sum Føroya Landsstýri fekk í oktober 2014. Har verður bæði víst á gongdar leiðir fyri Føroya Landsstýri at fara og á tær leiðirnar, ið longu eru tráddar, har tó gott er at halda fram.
Brekpolitisk ætlan
Í ítøkiligu tilmælunum og viðmerkingunum stendur m.a., at landsstýrið skal seta í verk munagóðar brekpolitiskar virkisætlanir, so ST sáttmálin veruliga fæst at virka. Ein slík skal fevna um øll rættindi og týðandi øki, sum sáttmálin fevnir um. Harvið skal Føroya Landsstýri eisini seta sær ítøkilig mál, ið kunnu mátast og finna fíggingina at fremja tey.
Her kunnu vit fegnast um tað, sum Eyðgunn Samuelsen, landsstýriskvinna í almannamálum, nevndi Altjóða brekdagin 3. desember 2016: “Vit eiga at seta eina kós fyri almennu Føroyar, har vit seta okkum nøkur ítøkilig mál fyri, hvussu vit fáa Breksáttmálan at virka á øllum økjum.”
Vónandi verður arbeiðið at gera eina brekpolitiska virkisætlan veruleiki í 2017. Her er vert at peika á, eins og landsstýriskvinnan eisini gjørdi, at arbeiðið at gera eina brekpolitiska virkisætlan fyri Føroyar krevur undirtøku og luttøku frá øllum viðkomandi myndugleikum.
Í 2015 fekk Almannamálaráðið leiklutin at samskipa íverksetanina av ST sáttmálanum, og har liggur tí eisini arbeiðið at skipa eitt formligt samstarv millum aðalráðini, ið hevur til endamáls at tryggja, at allur sáttmálin verður settur í verk - og ikki bert partar av sáttmálanum.
Nýggjur Public Service sáttmáli
ST nevndi krevur í niðurstøðunum og viðmerkingunum eisini, at Føroya Landsstýrið tryggjar bæði deyvum fólki og teimum, ið hava ringa hoyrn, atgongd til allar sendingar, ið Kringvarp Føroya sendir.
22. desember 2016 skrivaðu Kringvarp Føroya og Mentamálaráðið undir nýggjan Public Service sáttmála galdandi fram til 2020, og her kunnu vit koma enn longri á javnrættindaleið.
Við sáttmálanum er staðfest, at Kringvarp Føroya støðugt skal arbeiða fyri at tryggja fólki, ið bera brek, at tey kunnu gagnnýta miðlatænastur og tiltøk, sum Kringvarp Føroya skipar fyri, og at Public servce-tænastur til deyv og hoyriveik skulu styrkjast.
Eisini skal Kringvarp Føroya í samstarvi við viðkomandi partar teknmálstulka tíðindi og sendingar, ið hava stóran samfelagsáhuga, beinanvegin. Sendingar, ið hava stóran samfelagsáhuga og -týdning, eitt nú valsendingar og viðkomandi dokumentarsendingar, eiga at verða tekstaðar skjótast gjørligt.
Vónandi fara avvarðandi myndugleikar at síggja álvarsemi í hesum grundleggjandi rættindum hjá fleiri hundrað føroyingum og seta tey í verk í 2017.
Tilmælið “Borgarin takast uppá ráð”
Í dag, 31. januar 2017, fekk Eyðgunn Samuelsen, landsstýriskvinna í almannamálum, tilmælið “Borgarin takast uppá ráð” handað. Nýggi tænastupolitikkurin skal millum annað tryggja, at rættarstøðan hjá teimum, ið bera brek, verður styrkt.
“Sosialar tænastur til borgarar, ið bera brek, eru millum grundarsteinarnar í føroysku vælferðarskipanini. Tí gleðist eg um, at hetta arbeiðið nú er liðugt, og at politiska viðgerðin kann byrja,” sigur Eyðgunn Samuelsen, landsstýriskvinna, á heimasíðu teirra í dag.
Við tænastupolitikkinum á almannaøkinum verður sett út í kortið, hvørjar meginreglur tænasturnar til borgarar, sum bera brek, frameftir skulu byggja á, hvørjar tænastur skulu veitast, og hvussu hesar skulu skipast.
Nú tænastupolitikkurin er handaður, verður farið undir lóggávuarbeiðið. Her er møguleiki fyri, at vit við tænastupolitikkinum fáa eitt sterkt grundarlag til at arbeiða víðari við tænastulógini og flyta okkum enn longur fram á leið.
Gott 2017
Við hesum fáu ítøkiligu viðurskiftum, ið eiga at verða sett í verk, fara vit at ynskja øllum føroyingum eitt atkomuligt 2017 við vón um, at fjøltáttaðu myndugleikarnir uttan um okkum føroyingar, ið bera brek, vilja vísa í verki, at Føroyar eru fyri allar borgarar, ið valt hava at búleikast her.
Tóra við Keldu, forkvinna í MBF


text:
Borgarstjórin í Sjóvar kommunu, Artur Johansen, stillar upp fyri Javnaðarflokkin á løgtingsvalinum.
Artur Johansen er 49 ára gamal, búsitandi á Strondum saman við konuni Marjun og trimum børnum. Artur er útbúgvin grannskoðari og hevur seinastu 11 árini verið borgarstjóri í Sjóvar kommunu. Sum borgarstjóri og virkin javnaðarmaður seinastu mongu árini hevur hann drúgvar royndir í politikki og gott innlit í bæði kommunal- og landspolitikk.
- Eg stilli upp fyri Javnaðarflokkin, tí eg vil lyfta tey, sum í gerandisdegnum hava tað tyngri enn onnur. Hóast nógv er gjørt á hesum økinum, so er framvegis nakað eftir á mál. Tað er høvuðsorsøkin til, at eg stilli upp fyri Javnaðarflokkin. Vit hava tað ikki gott í Føroyum, fyrr enn øll hava tað gott, sigur Artur Johansen.


text:
Ta myrku árstíðina er alneyðugt at hava lyktirnar á bilinum í lagi.
Vit eiga tí at fáa lyktirnar eftirkannaðar, bæði tað at allar perur lýsa, og at
høvuðslyktirnar eru rætt stillaðar. Í hesum sambandi er umráðandi at perurnar eru rætt ísettar.
Um ein pera í eini høvuðslykt er skeivt ísett, vil hetta gera at ljósið frá henni blindar, og harvið er til stóran ampa fyri aðra ferðslu.
Ein annar trupulleiki í ferðsluni eru bilar ið einans koyra við koyriljósum í myrkri, og sum ikki hava tendraði bakljós.
Hetta eru bilar av árgangi 2011 ella nýggjari. Um ein hevur ein slíkan bil, er umráðandi at minnast til at tendra høvuðsljósini, tá koyrt verður í myrkri ella ringum sýni. Um ein hevur trupult við at minnast til hetta, verður mælt til altíð av hava høvuðsljósini (nærljósini) tendraði tá koyrt verður.
Upplýsast kann at á bilum, ið eru flokksgóðkendir í ES eftir 30. juli 2016, skulu bak lyktirnar tendra av sær sjálvum tá koyrt verður í myrkri.


text:
Leygardagin 1. februar 2020 verður Múlameistarakappingin hildin á skjótibreytini hjá Veiðifelagnum Byrsumúla.
Kappingin er í skeet og trap, og skotið verður 3 umfør á 25 dúgvur. Skjútti ið hevur rakt flest dúgvur av 75, hevur vunnið. Um tað stendur á jøvnum í millum vinnarar, verður kappingin avgjørd við shoot-off.
Sum undanfarin ár, verður miða verður eftir, at manna ein bólk fyri óroyndar skjúttar. Á henda hátt ber til at hjá øllum at kappast á einum ítróttaligum grundarlagið.
Byrja verður at skjóta klokkan 10:00, og møtt verður í seinasta lagið kl. 09:30.
Tilmeldingarfreistin er fríggjakvøldið 31. januar 2020 kl. 20:00.
Kappingin er innanhýsis limakapping fyri allar limir hjá Veiðifelagnum Byrsumúla, og luttøkugjaldið er 200,00 kr.
Sama dag kl. 16:00 verður árligi aðalfundurin hjá felagnum, sí skrá v.m. niðanfyri á heimasíðuni.
Tilmelding: [ Trýst her ]
Vinarliga
Starvsnevndin


text:
Nú leggja tjóðveldisumboð upp til at steðga pelagiskari framleiðslu á landi.
Eg las eina kunnandi grein um gongdina, tá makrelstríðið byrjaði í 2009 og fram til 2018, frá framstandandi tjóðveldispolitikara. Greinin “Fiska fyri hundratals milliónir, men einki avlop – hví?”
Greinin snýr seg í høvuðsheitum um, at sjálvt um uppsjóvarkvoturnar eru hækkaðar munandi, so megna ávís reiðarí ikki yvirskot, sjálvt við avreiðingarvirði fyri hundraðtals milliónir. Greinin er í síni heild ein fín søgulig hagtalsstaðfesting um hækkandi kvotur og hækkandi avreiðingarvirði. Tey flestu kenna hesa sólskinssøgu, sum hevur givið Føroyum nógvan framburð.
Men tá Føroyar hækkaðu kvoturnar av sínum eintingum, blívu vit eisini boykottað av ES. Føroyingar lótu seg ikki kúga, tóku dystin upp og tóku lógvatak saman, og vit settu okkum upp ímóti tí stóra ES. Funnu nýggjar marknaðir og bygdu egin, nýggj stór og framkomin uppsjóvarvirkir.
Tí stendur í dag mest framkomna uppsjóvarvirki í heiminum á Tvøroyri. Tað var og er neyðugt fyri at verja okkara rættindi mótvegis umheiminum, soleiðis at føroyingar megna at fiska hækkaðu kvoturnar og hava nokk av móttøkuorku í Føroyum.
Vit hava smíðað fiskivinnulóggávuna soleiðis, at allur fiskur skal landast í Føroyum, og hava harvið stuðlað undir framleiðslu á landi. Hetta virkar fyri uppsjóvarfisk, men ikki enn fyri botnfisk. Uppsjóvarvirkið á Tvøroyri hevur skapt áleið 100 nýggj, vællønt og ómetaliga kærkomin størv í Suðuroynni. Nýggja virkið hevur veruliga verið við til at birta upp undir og halda lív í vónini um eina bjarta framtíð fyri virkir og fólk í vøkru Suðuroynni.
Tí kemur tað sera illa við, at eitt tjóðveldisumboð leggur upp til, at farast skal frá fiskavirking á landið, men heldur skal alt tilfeingið framyvir framleiðast umborð!
Frá einum roknskaparligum sjónarhorni gevur tað møguliga meining fyri einstaka reiðaríið og einstaka fiskimannin. Men frá einum búskaparligum sjónarhorni gevur tað lítla og onga meining, tí hundraðtals størv hvørva beinleiðis úr fiskivinnuni á landi og onnur enn fleiri í avleidda virkseminum.
Eg havi havt mínar ósemjur viðvíkjandi teirra fiskivinnuhugsjónum men nú ber av.
Lat okkum heldur menna fiskaframleiðsluna av øllum fiskatilfeinginum í Føroyum. Bæði av uppsjóvar- og botnfiski.
Fiskivitanin skal varðveitast í Føroyum. Vit skulu halda fram við at menna alla fiskaframleiðslu í Føroyum og ikki fara frá fiskavirking og meirvirking á landi, sum greinaskrivarin hjá Tjóðveldi, tíverri, leggur upp til.
Bjarni Hammer
Valevni hjá Javnaðarflokkinum


text:
Ár um ár veksur talið av útlendingum, sum koma til Vágs at uppliva nýggjárshaldið í Vági, og í ár var onki undantak.
Nýggjársaftansdag hittu vit Marko, sum saman við konu síni, er komin úr Meksiko býi til Vágs at uppliva nýggjárshaldið í Vági.
Marko hevði hoyrt um stórslidna nýggjárshaldið í Vági, og greiddi hann frá, at tá hann so sá filmsupptøkur á Youtube við stórari faklagongu, báli, víkingabáti og fýrverki, so mátti hann bara koma til Vágs at uppliva hetta og sleppa at bera fakkul.
Marko var eisini í stóru faklagonguni, sum í ár taldi 160 menn og kvinnur. Og hóast tað kendist tungt at bera, so kom Marko eisini á Tríkantin við faklinum – “onkur spurdi, um hann skuldi bera fakkulin fyri meg, men eg eri ikki komin allavegin úr Meksiko fyri at lata onkran annan bera fakkulin á mál”, greiddi Marko frá eftir faklagonguna
Eftir faklagonguna, sálmasangin, bálið og stóra fýrverksshowið fingu vit orð á Marko, sum segði, at hetta var tað mest ótrúliga hann hevði upplivað í lívinum. “Hetta er svakt, óveruligt, heilt ótrúligt – og hetta er ein av størstu upplivingum í mínum lívi”, segði Marko.
Nógvar tjóðir til nýggjárshaldið í Vági
Umframt Marko og konuna, úr Meksiko, so vóru eisini fleiri aðrar tjóðir til nýggjárshaldið í Vági. Fólk vóru m.a. úr USA, Belgia, Italia, Sveits, Hong Kong, Onglandi, Íslandi, Norra, Svøríki og Danmark.
Í ár stroymaði Visit Faroe Islands eisini frá nýggjárshaldinum í Vági og rakk nýggjárshaldið sostatt út til fólk kring allan Heim, og fer hetta uttan iva eisini ávirka áhugan fyri at vitja nýggjárshaldið í Vági komandi árini.
Kelda: Suðuroyarportalurin
Last modified: 2. januar 2020


text:
Verkætlan
Arbeiðið umfatar bygging av nýggjum dagstovni við Gøtugjógv. Talan er um økið omanfyri verandi barnagarð og niðanfyri viðarlundina, á matr. nr. 13e og um nýbygging av dagstovninum Gjáa.
Nýggi dagstovnurin verður uml. 1.300 m2 brutto í tveimum hæddum og kemur at hýsa 4 barnagarðsstovum og 4 vøggustovum, íalt 8 stovur við tilhoyrandi inngongd, vesir, gardrobur, goymslurúm. Frammanfyri bygningin, verður í báðum hæddum útlagt eitt spæliøki.
Dagstovnurin kemur at rúma íalt 112 vøggustovu- og barnagarðsbørnum.
Tað eru Osbjørn Jacobsen Arkitektar Sp/f, sum í 2017 vunnu arkitektakappingina um nýggja dagstovnin. Uppskotið fevnir um bygning í tveimum hæddum, lagdir oman á hvønn annan, við eini forskjóting. Bygningurin er lagdur inn í lendið. Vøggu-stovurnar liggja í ovaru partinum og barnagarðurin í niðara partinum.
Bygningarnir eru bundnir saman við einum dupulthøgum rúmi, sum gongur frá ovastu enda av bygninginum til niðasta enda. Hetta rúm, ið er miðhøllin og virkisrúm, fær dagsljós inn frá báðum endum og í miðjuni.
Hesin bygningurin ger, at sum minst verður tikið burtur av lendinum, og havin við trøðum omanfyri kemur til sín fulla rætt.
Uttandura millumrúmini millum stovurnar, har vindeygu eru, binda stovurnar saman tvørtur um útipartin á ein hátt, sum skapar opinleika og økir um nýtslumøguleikar og uupplivilsi. Hartil hava stovurnar góðan sólargang tað mesta av degnum.
Byrjað verður at grava mánadagin 17. august.
Sáttmáli er undirskrivaður í dag við MT Højgaard um byggingina. Væntandi verður byggitíðin 18 mðr. Samlaði kostnaður fyri verkætlanina er 54 mió. kr.
Á býráðsfundi samtykti ein meirluti í býráðnum at fara í samráðingar við MT Højggard um møguligan sáttmála. MT Højgaard átti lægsta tilboðið, ið kom inn til lisitatiónina, áljóðandi 38.885.471 kr. u/MVG. Afturat handverkararútreiðslum koma óvæntaðar útreiðslur, ráðgeving, fakeftirlit, byggileiðsla, Innbúgv, eisini koma byggiharraútreiðslur, sum t.d trygging og EL.
Tað gevur ein samlaðan kostnað á 53.835.569 kr. við kommunu MVG. Tá er aðurnevnda parkeringsøki á matr. nr. ”13w” við Gøtugjógv ikki íroknað.
Eisini skal viðmerkjast at býráðið hevur samtykt at 1 % av verkætlanini skal brúkast til list, tað merkir at áleið 538.000 kr. skal leggjast afturat upphæddini.
Lisitatión var í dag í samband við bygging av nýggjum barnagarði við Gøtugjógv. Lægsta tilboðið var frá MT Højgaard áljóðandi 38.885.741 kr u/MVG. Tilboðini verða nú gjøgnumgingin, og síðan verður farið undir samráðingar við tann veitaran, ið verður valdur.
Fimm fyritøkur sendu tilboð inn fyri nýbygging av dagstovninum. Tað vóru 38,9 mió til 46,3 mió. kr u/MVG. Kostnaðarmetingin, sum ráðgevin gjørdi fyri hálvum øðrum ári síðan var á 35.654.424 kr.
Tilboðini vóru soljóðandi (uttan MVG):
Eisini vóru nøkur alternativ tilboð givin við sportgólvið:
Serstøðan orsakað av Corona ger, at lisitatiónin verður útsett til 17. apríl.
7 arbeiðstakarar vórðu góðkendir í prækvalifikatiónini. Útbjóðingartilfar varð sent út í dag, og lisitatión (tilboð koma inn) verður 3. apríl 2020.
Almenn lýsing løgd út, har áhugaðar fyritøkur vórðu bodnar at søkja um undangóðkenning at geva tilboð uppá byggingina av Gjáa.
Mett tíðarætlan:
Pengar eru settir av í 2020. Í næstum verður ein almenn prækvalifikatión – t.v.s. arbeiðstakarar kunnu søkja um at vera við til at bjóða uppá arbeiðið, men skulu góðkennast áðrenn fyri at tryggja, at allir arbeiðstakarar eru fult førir fyri at útføra arbeiði.
Aftaná at arbeiðstakarar hava bjóða seg fram, verður arbeiðið boðið út millum góðkendu arbeiðstakararnar.
Nú verður gongd sett á arbeiði við at byggja ein nýggjan dagstovn við Gøtugjógv. Á býráðsfundi beint fyri jól samtykti býráðið at seta 12 mió. kr. av í 2020 til nýggjan dagstovn við Gøtugjógv. Restin verður síðan sett av í 2021 og 2022.
Sáttmáli undirskrivaður við Ósbjørn Jacobsen Arkitektar um nýbygging av dagstovnuninum Gjáa við Gøtugjógv. Talan er um eina heildarráðgeving, har Osbjørn Jacobsen Arkitektar koma at standa fyri byggiverkætlanini.


text:
NETbingo á Norðoyastevnu
Árnafjarðar Róðrarfelag fer undir NETbingo - FØROYA BINGO, sum eftir ætlan verður hvørt leygarkvøld kl. 20.00. Sent verður beinleiðis úr Árnafirði. Fyrsta NETbingo verður leygarkvøldið á Norðoyastevnu 6. juni. NETbingo verður spælt inni á síðuni www.bingo.fo. Binoplátur fáast til keyps í øllum FK handlum frá mikudegnum 3. juni kl. 13.00. Nógvir góðir vinningar at vinna. Sent verður kl. 20.00 á www.bingo.fo leygarkvøldið 6. juni 2020. Árnafjarðar Róðrarfelag
Sent verður beinleiðis úr Árnafirði.
Fyrsta NETbingo verður á Norðoyastevnu í dag 6. juni.
NETbingo verður spælt inni á síðuni www.bingo.fo.
Bingoplátur fáast til keyps í øllum FK handlum frá mikudegnum 3. juni kl. 13.00, og sagt verður, at nógvir góðir vinningar eru í spælinum.
Sent verður kl. 20.00 á www.bingo.fo leygarkvøldið 6. juni 2020, sigur Árnafjarðar Róðrarfelag.
Mest lisið í farnu viku
Myndarøð: Tá Hvalbiartunnlin var skotin ígjøgnum
Vespureiðrið (141) - 6. juli 2020
Myndarøð: Stórt grót í innsiglingini í Skopun
Petur Hans Dahl. veðurfrøðingur: Veðurvánir fyri hesa vikuna (vika 28 )
Kristin filmur sterkur í Føroyum: I Still Believe um Jeremy Camp í biografinum
MYNDARØÐ: Væl eydna fiskikapping á Eiðisvatni
”Tað gongur nokk….”
Úr bandasavninum: Samrøða við Osmund Justinussen 4. partur
Bakkafrost er sætti-størsta alifyritøkan í heiminum
Atli Mikkelsen er nú stjóri í OKKARA
Samrøða: Ólavur Gregersen, Ocean Rainforest, um at ala tara í Funningsfirði
Myndarøð: “Ung í Arbeiði” sjónlig í býarmyndini
Á Torginum 7. juli 2020 - Oluffa og Niels Andreasen (uppt 2014)
Annika í Dímun
Jógvan Ingvard Olsen 90 ár í dag
SandFrakt og summarlega í Suðurgrønlandi
MYNDARØÐ: Hátíðarhald við nýggja ÍF-húsið í gjár
Koronatýpa, G, tekur yvir heimin
Gestablídni er heilt serstakt
Hetta er mín fyrsti túrur sum skipari
Tobbi: Ikki hissini verk
Óttast, at sláturvirki í Evropa eru smittukeldur
MYNDARØÐ: Tróndardagur í Norðragøtu og Summartorg í Leirvík
Gamalt tangaskip út fyri Jemen kann gerast umhvørvisvanlukka
Samband
Postboks 226
FO-600 Saltangará


text:
Skapanarlæra
Skapanarlæra er trúgvin uppá, at Guð skapaði heimin uppá 6 vanlig samdøgur fyri 6.000 - 10.000 árum síðan. Írski biskupurin James Ussher (4. januar 1581 – 21. mars 1656) helt seg kunna dagfesta skapanina til 23. oktober 4004 f.Kr.[1][2]
Fólk, ið trýr upp á skapanarlæru, heldur, at alt í Bíbliuni við denti løgdum á mósebøkurnar er sannleiki og veruligar hendingar. Skapanarlæra, sum vit kenna hana í dag (ungjarðarskapanarlæra), er sprottin frá adventistunum í USA í 1800-talinum, og síðan hevur læran breitt seg út og komið til aðrar evangeliskar kirkjur eftir 1960. Kristin skapanarlæra kom veruliga á politisku dagsskránna í USA í sjeytiárunum, tá konservativur kristindómur fekk vind í politisku seglini.
Í dag siga umleið 40 % av amerikanarum seg trúgva, at jørðin er 6 000 ára gomul og skapað eftir seks døgum. 2% av amerikonskum náttúruvísindafólki trúgva tað sama, har ið støddfrøðingar og teldufrøðingar eru taldir uppí.[3]
Í nýggjari hami hevur skapanarlæran fingið heitið "intelligent design", ið merkir skynsom sniðgeving. Royndir hava verið í Amerika at fáa fingið "intelligent design" ístaðin fyri menningarlæru í almennum skúlum, men tað er ikki komið ígjøgnum, tí tað hevur verið mett at verið kristið og harvið ímóti amerikonsku grundlógini, viðvíkjandi skilnað millum kirkju og land.


text:
Kundatærnasta:
Hevur tú ein fyrispurning ella tørv á KT - hjálp, ert tú vælkomin at seta teg í samband við okkum:
KT - Húsið
Grønlandsvegur 5
F0 - 100 tórshavn
Tlf. 20 55 55
info@kthusid.fo
www.kthusid.fo
Um KT húsið:
Felagið virkar á føroyska teldumarknaðinum við sølu av hardware, software, tænastum og egnum forritum til vinnulív, útbúgvingarstovnar eins og kommunur og almennar stovnar. Okkara fokus er á B2B fyri at kunnu veita bestu tænastuna til virkiskundar.
Hardware og net
Vit hava gjørt avtalu við heimsins størsta telduframleiðara, Hewlett Packard, um einans at umboða tey og harvið hava fokus á einum teldumerki sum hevur eitt útboð sum dekkar allan tørv. Eingin annar í Føroyum er HP Preferred Partner, og hetta gevur okkum eitt betur samstarv við HP eins og vit fáa marknaðarføra HP saman við teimum.
Software
Vit selja vanligt standard software, sum t.d. alt frá Microsoft, alt frá Adobe, eins og vit hava avtalur við antivirus og spamfiltur veitarar. Harumframt selja og veita vit tænastur og support á Microsoft Dynamics Axapta og Navision fíggjarstýringsskipanunum. Microsoft eigur Axapta eins og teir eiga Navision og og er við at smelta hesi bæði produktini saman í ein pakka, sum kann loysa fíggjarstýringstørvin hjá smáum og stórum virkjum. Herumframt koma vit at veita “Cloud”-loysnir, og vit hava skrásett okkum undirnavnið Cloud.fo. Cloud eru loysnir sum kundin fær bert við at vera online á internetinum, nevnast kann virusverja, heimasíður, mail, men tann mest áhugaverda tænastan við Cloud er hýsing, t.v.s. data hjá kundanum liggur hjá einum veitara sum veitur tryggleika, viðlíkahald, backup v.m.
Tænastur
Vit veita netumsiting til vinnulívskundarnar í Føroyum,vit veita eisini brúkarahjálp, uppseting og installering av servarum og telduútgerð, eins og tænastur og support á fíggjarskipanum og virksemismannagongdum. Við áliti vilja vit byggja upp og røkka okkara máli at vera millum bestu fyritøkum í Føroyum á tænastuøkinum. Tað skal geva meirvirði fyri okkara kundar at samstarva við okkum, og við eini avtalu við okkum tað verið seg á netumsitingarøkinum, brúkarahjálp, uppseting og installering av teldum, servarum, forritum og netverki, kann kundin altíð følir seg tryggan.
Egin forrit
Ein partur av okkara visiónum er at útviklað serforrit til føroyska vinnulívið, her kunnu nevnast ymiskir databasu møguleikar, útbúgvingar forrit, serforrit til fíggjarstýringsskipanir eins og serforrit til fiski- og alivinnu.


text:
Hevur landsstýrið ongar ítøkiligar ætlanir fyri Suðuroynna?
2020-07-09 07:08
Í farnu viku svaraði løgmaður mínum fyrispurningi um tiltøk fyri at venda gongdini í fólkatalinum í Suðuroynni, og um nær ætlanin er at fara undir at gera tunnil til Suðuroynna. Í svarinum er trupult at fáa eyga á ítøkiligar ætlanir fyri at styrkja Suðuroynna, og ein fær ta fatan, at landsstýrið væntar, at gongdin skal vendast av sær sjálvum.
Í undanfarnu samgongu settu vit fleiri ítøkilig stig í verk fyri at styrkja Suðuroynna, soleiðis at góða gongdin í landinum eisini fevndi um suðringar. M.a. settu vit í verk serskipan fyri alivinnuna í Suðuroy, ið tryggjaði økt og støðugari virksemi í oynni, ítrottar- og eftirskúli var stovnaður og Námshjálparaútbúgvingin varð staðsett í oynni.
Tíverri helt fólkatalið í Suðuroynni fram at minka nakað, men hendan avbjóðingin er so mikið stór, at hon má loysast av okkum øllum – tvørtur um samgonguskeið. Tí er tað sera hugstoytt at síggja, at landsstýrið at kalla ongar ítøkiligar ætlanir hevur fyri at styrkja Suðuroynna. Ein hevur næstan hug at spyrja, um suðringarnir í samgonguni hava gloymt sítt bakland?
Spurningurin og svarið kann lesast her:
Heðin Mortensen,
Javnðarflokkurin


text:
Hanus Hansen: Næraberg fær nøktandi prís fyri fiskin
Hanus Hansen, stjóri í JFK Trol og P/F Næraberg sigur í viðmerking til tað sum Pól Huus Sólstein, segði á almennum fundi hóskvøldi, at hann kennir seg ikki aftur í tí sum stjórin í North Pelagic førir fram.
- Eg eri púra samdur við Pól í tí at tað liggur ein stór samfelags ábyrgd á herðum okkara sum umsita fólksins ogn. Tað havi eg lagt stóran dent á líka síðan eg tók yvir sum stjóri í JFK. Øll árini eg havi virka sum stjóri hava vit lagt stóran dent á, at røkt okkara samfelagskyldur og hava eisini sæð týðingin av at luttikið í virksemið sum ikki er fyri vinningin.
Fáa nøktandi prís.
- Eg kenni meg als ikki aftur í tølunum sum Pól Huus førir fram. Í samband við søluna av fiskinum hjá Nærabergi havi eg mangan tosað við eitt nú Pól um vit fáa nøktandi prís og vanliga hava vit ligið ógvuliga tætt við prísin sum teir fáa.
- Norðborg er eitt nógv betri og framkomið skip enn Næraberg. Norðborg hevur flakalinju og mjølfabrikk og kann tí taka smáan ella brotnaðan fisk og koyra tað aðrar vegir. Tann møguleika hevur Næraberg ikki.
- Hetta ger óiva at vit fáa nakað verri prís enn hvat Norðborg far. Eitt skip fyri 300 milliónir skuldi megna at gjørt okkurt betur enn eitt fyri 70 milliónir. Tað vildi eg hildi.
- Tað er ikki rætt at samanbera skipini og skulu vit gera tað so mugu vit hyggja nærri at tølunum enn bara at kopiera tey av heimasíðuni hjá Vørn.
- Eg eri staddur uttanlanda í løtuni og royni at halda frí og so skjótt eg komið heim fari eg at kanna hvat liggur í tølunum, og hvussu tey skulu skiljast, sigur Hanus Hansen.


text:
Ver vælkomin á stongdar dyr!
Fyri trimum árum síðani gjørdi Alvi Mortensen, táverandi formaður í Vinnu- og havnanevndini hjá Tvøroyrar kommunu, vart við trupulleikan.
Hann varð sendur runt millum SSL og LV, og gjørdi ikki mætari enn at seta seg í samband við táverandi Samferðslumálaráðharra, Henrik Old, sum lovaði at fáa skil upp á støðuna.
Men enn er onki hent, uttan at týskarar hava sett egna farstøð upp.
Eg fari tí at heita á Jørgen Niclasen, landsstýrismann í samferðslumálum, um at loysa okkum hendan trupulleikan sum skjótast, og vænti eg, at hann ger tað.
Tað kann ikki vera meiningin at vit í 2020 bjóða fólki vælkomnum á stongdar dyr.
Stjórin á SSL var úti nú ein dagin og segði, at fólk vórðu ov tíðliga til bátin, og hann ætlaði onki at gera við málið.
Tað kostaði at hava vaski- og vaktarfólk á farstøðini.
Vaskast skal, um opið er fýra ferðir 1 tíma, ella um opið er allar dagtímarnar, men er neyðugt við einum vaktarfólki?
Vit hava júst nú stýrt Føroyum burtur úr einari Corona kreppu við at geva fólki álit, hví skal tað ikki rigga suðuri á Krambatanga?
Jóhan Eli Poulsen
Løgtingsmaður fyri Fólkaflokkin


text:
Skrivstovan er í summarfríð
Skrivstovan hjá Javna er í summarfríð. Vit hava opið aftur sum vanligt frá 11. august.
Aðalfundur Javna 2020
Aðalfundurin hjá Javna varð hildin mánadagin 29. juni í Hósvíkar skúla. Á skránni var millum annað f…
Sernám røkkur ikki teimum, ið hava størsta tørvin
Sernám er tann almenni stovnurin, ið skal veita ráðgeving til børn og ung við ymiskum avbjóðingum, o…
Okkara børn - opið bræv frá seks mammum til landsstýrismannin í mentamálum, Jenis av Rana
Ein mammubolkur, umboðandi mammur at børnum við Downs syndromi, hevur sent soljóðandi opið bræv til…


text:
Flytingargluggin í Føroyum lat aftur klokkan 16 í gjár, og í gjárkvøldið boðaði TB frá, at áðrenn hevði felagið gjørt sáttmála við tveir leikarar afturat.
Sunnudagin kunngjørdi TB, at Mark Kongstedt var nýggjur miðvallari í hópinum. Í gjár gjørdist Mads Altschuler sætti danin í TB-hópinum. Heimasíðan hjá TB skrivar, at 20-ára gamli málverjin kemur frá Hvidovre IF. Har hevur hann spælt við U19-liðnum seinastu tvey árini. Orskøkin til tilgongdina er, at venjarin, Michael Winter, metir, at tørvur var á einum málmanni afturat, so at kapping verður um málmansplássið.
Hann hevur framvegis ikki roynt seg heilt í vaksnamannafótbólti, men nú skal hann kappast við Frederik Mehder um plássið millum stengurnar hjá TB (Mynd: hvidovrefodbold.dk)
Danin Frederik Mehder kom til felagið í vetur. Hann hevur spælt seks dystir og latið átta mál. Hann var úti í seks dystir orskað av heilaskjálvta. Tá spældi upprunaligi eykamálverjin, John Jacobsen, ein dyst (0-2 móti EB/Streymi), áðrenn TB leigaði Meinhardt Joensen úr KÍ. 40-ára gamli klaksvíkingurin helt málið reint í trimum út av fimm dystum. TB hevur latið 16 mál inn í 12 dystum í ár. Tað er tað sama sum Víkingur, sum er á 5. plássi, og eitt færri enn B36 og KÍ, ið tó hava spælt ávíkavist ein og tveir dystir fleiri.
Mehder í dysti við Løkin (Mynd: Sverri Egholm)
Meinhardt var stinnur fyri TB í mai og í juni (Mynd: Jens Kr. Vang)
TB hevur hinvegin havt trupult við at skora mál, og nýtti eisini høvið at fáa ein áleypara í hópinum. Talan er um serban Filip Obadovic. Hann er 22 ára gamal, knappar tveir metrar høgur, og í TB verður vónað, at hann kann verða við at fáa veruligt hol á málskjótingina. Obadovic kemur úr FK Macva Bogatic, sum spælir í næstbestu serbisku deildini.
Harvið hevur TB nú tíggju útlendskar leikarar í hópinum. Liðið liggur á 8. plássi við seks stigum og spælir í kvøld á Tórsvølli móti HB.


text:
- Tíðindi, mentan og ítróttur
Arbeiðseftirlitið fer at raðfesta brunaeftirlit
Tak niður
Leivur Persson, nýggjur stjóri í Arbeiðs- og brunaeftirlitinum, sigur, at framyvir verður brunaeftirlit á stórum virkjum raðfest, men uppsjóvarvirkið Pelagos í Fuglafirði er ein grá sona, tí Arbeiðs- og brunaeftirlitið sleppur ikki framat at hava rakstrareftirlit. Hóast rakstrareftirlitið er teirra ábyrgd, so skjótt eitt virkið fer í gongd, er tað ikki tað í hesum føri, tí endaligt nýtsluloyvi og harvið endalig brunagóðkenning er ikki fingin. Virkið koyrir við einum fyribils nýtsluloyvi frá Fulafjarðar Kommunu.
Leivur Persson sigur, at tað plagar vera ein greið tilgongd, har kommunan hevur ábyrgd av eftirlitsvitjanum, meðan eitt virki verður bygt, og síðani skal kommunan tryggja sær, at virkið hevur fylgt byggiloyvunum, tá tað er liðugt bygt, fyri at geva virkinum nýtsluloyvi og brunagóðkenning. Tá tekur arbeiðs- og brunaeftirlitið yvir og hevur rakstrareftirlit, men í hesum føri hevur kommunan tann leiklutin, tí endaliga loyvi er ikki givið. Leivur Persson sigur tað vera merkiligt, tí tað er umvend raðfylgja.
Sí eisini


text:
Vasking 2019
Kæru systrar og brøður!
Summarskráin fyri Zarepta er byrjað, og eins og undanfarin ár er møguleiki at vera við í arbeiðinum at gera reint ímillum legurnar.
Hetta verk hevur ómetaligan týdning fyri okkum, og vit eru takksom fyri, hvussu væl brøður og systrar okkara hava tikið undir við tí.
Vit vilja eisini nýta høvið at takka fyri, at tit tóku so væl undir við høvuðsreingerðini og annars tí stóra arbeiði, ið gjørt varð í samband við at fáa alt til reiðar til legubyrjan.
VASKISKRÁ FYRI ZAREPTA 2019
Er okkurt at spyrja um, ber til at ringja til Else Djurhuus, tlf. 274954 ella Kirstin Samuelsen, tlf. 444256/224256.
Gott hevði verið, um tit søgdu frá frammanundan, hvussu nógv ið koma.
Tá tit koma, setið tykkum í samband við skrivstovuna á tlf. 332140, ella aðra okkara.
"Hvat tit so gera, gerið tað av hjarta, sum fyri Harran og ikki fyri menniskju." (Kol. 3:23).
Vinarliga v/ Zarepta
Kirstin Samuelsen Else Djurhuus Jens Bech


text:
8. september 2012
Rossaflutningur verður Tórshavn-Hirtshals tann 27/09 og Hirtshals-Tórshavn 29/09.
Um nakar skal hava ross við er at boða frá skjótast gjørligt.
Meira info fæst á tlf. 511618
Um nakar skal hava ross við er at boða frá skjótast gjørligt.
Meira info fæst á tlf. 511618
6. september 2012
Um nóg nógv teknað seg verður skipað fyri bussi til og frá ársveitsluni sum verður á 62n Airport Hotel tann 15/9. Tekning fer fram við at senda sms "buss" umframt navn og nøgd á fólkum á tlf. 511618
5. september 2012
Fundur í felagshúsinum mikukvøld 12/09 kl 19.
Hetta verður kunnandi fundur um økið. Nevndin hevur m.a. ætlanir at bannað koyring við trailarum á nýggja asfaltinum fyri at verja asftaltið.
Ætlan er eisini at gera reglugerð fyri økið, hallir og breytir so øll kunna fáa størri gleði av okkara hentleikum. Tí vilja vit fegin hoyra frá limum hvat tit halda um hetta. So verður reglugerð orðað sum síðani helst skal góðkennast á komandi aðalfundi. Aftaná fundin er ætlani at hava ein minni fund fyri eigarar av fjósaeindum 8 til 14 um girðingar.
Møtið fjølment.
Við rossakvøðu nevndin
Hetta verður kunnandi fundur um økið. Nevndin hevur m.a. ætlanir at bannað koyring við trailarum á nýggja asfaltinum fyri at verja asftaltið.
Ætlan er eisini at gera reglugerð fyri økið, hallir og breytir so øll kunna fáa størri gleði av okkara hentleikum. Tí vilja vit fegin hoyra frá limum hvat tit halda um hetta. So verður reglugerð orðað sum síðani helst skal góðkennast á komandi aðalfundi. Aftaná fundin er ætlani at hava ein minni fund fyri eigarar av fjósaeindum 8 til 14 um girðingar.
Møtið fjølment.
Við rossakvøðu nevndin
3. september 2012
Ársveitslan verður í Vágum í ár
Ársveitslan hjá ríðifeløgunum (kunning samb. heimasíðuni hjá Vágaríðingarfelag www.vagaross.dk )
Sum kunnugt verður ársveitslan hjá ríðifeløgunum Vágum í ár. Hon verður 15.09.12 kl 19:00
Vit bjóða øllum vælkomnum til veitsluna, ið verður á 62 N Airport Hotel.
Lagt út av Hans Pauli 0 viðmerkingar
Frámerkir: Tiltøk
2. september 2012
FÚSI FØROYAMEISTARI
Seinasta kappingin um FM var í gjár ! Fúsi og Zacharias R. Jacobsen vunnu heystkappríðingina og gjørdist eisini FM vinnarar. Meira um kappríðingina og myndir kemur seinni.
Abonner på: Indlæg (Atom)


text:
Gamalt geislavirkið burturkast, sum USA goymdi undir grønlendska innlandsísinum, kann nú koma undan kavi aftur, tí innlandsísurin bráðnar og minkar.
Hesum boðaðu vísindafólk sambært Reuters frá fríggjadagin.
Talan er um leivdirnar av amerikansku hernaðarleguni Camp Century, ið varð bygd í 1959 í útnyrðingspartinum av Grønlandi. Hetta var í sambandi við, at USA kannaði møguleikarnar fyri at gera eina støð í Arktis at skjóta kjarnorkurakettir frá.
Í 1967 gjørdi USA av at taka leguna burtur. Brennievni og annað burturkast varð goymt 35 metrar niðri í ísinum, harímillum eisini geislavirkið kølievni, og hildið varð, at náttúran fór at goyma hetta í allar ævir.
Men sum støðan er nú, og við tí ferð, sum ísurin bráðnar, vænta vísindafólk, at ísurin, sum í løtuni fjalir burturkastið, kann verða burtur áðrenn komandi aldarskifti.
Kanningin, sum fólk av lærdu háskúlunum í York í Kanada og í Zürich hava gjørt, metir, at umleið 200.000 litrar av dieselolju og kølievni frá einum kjarnorkureaktori, sum varð brúktur til at veita streym, eru grivin í ísinum.
”Hetta er eitt nýtt slag av politiskari avbjóðing, sum vit mugu hugsa um,” sigur veðurlagsfrøðingurin William Colgan frá York University, sum hevur verið við til at gera kanningina.
Um ísurin bráðnar, kann tað, sum er grivið í ísinum, harímillum biologiskt, kemiskt og radioaktivt burturkast, koma fram aftur og órógva vistskipanina á staðnum.
Kanningin staðfestir eisini, at tað hevði verið ógvuliga kostnaðarmikið at tikið burturkastið upp og beint fyri tí nú. Mælt verður í staðin til at bíða, til ísurin er so mikið bráðnaður, at tað fer at nærkast, og so taka støðu til ta tíð.
Kelda: Reuters


text:
Ferðavinnufelagið sigur seg merkja ein ferðavinnuvøkstur í ár, sigur Fólkaflokkurin í tíðindaskrivi.
Hóast nógv snakk um grind og grindalóggávu, sær tað ikki út til at styggja útlendingar, heldur hinvegin.
– Vit merkja einki til at ferðafólk aftra seg at koma til Føroya, ella avlýsa ferðina hendanvegin, orsakað av grindalógini. Tað sigur Henny á Líknagøtu við KVF. Hon er forkvinna í Ferðavinnufelagnum, sum er felagið hjá føroysku ferðavinnuni. Hon er eisini sølu og marknaðarstjóri hjá Smyril Line.
– Higartil hava vit ikki merkt nakað. Vit hava ikki fingið nakrar avlýsingar enn. Eg havi ringt runt til fleiri í føroysku ferðavinnuni, og eingin teirra merkir nakað serligt til tað, sum gongur fyri seg beint nú. Eingin teirra hevur fingið nakra avlýsing, sigur Henny á Líknagøtu við Kringvarpið
Hon sigur eisini, at reint faktisk hava tey í ár merkt ein ferðafólkavøkstur í mun til undanfarin ár.
Yviri í Íslandi høvdu tey hættisliga eldgosið úr Eyðafjallajøkuli, umframt djúpa kreppu fyri fáum árum síðani. Skuldu trúð, at ferðafólk hildu seg langt vekk, men so var ikki. Øll umtalan av hesum hevur gjørt, at í Íslandi er ferðafólkatalið eksploderað.
Vit kunnu tí spyrja, um grindaorrustan og umtalan av hesum meira dregur ferðafólk til Føroya heldur enn styggir?
Fólkaflokkurin


text:
FM fyri handverkslærlingar verður á Torginum í SMS hósdagin og fríggjdagin. Hetta er aðru ferð skipað verður fyri FM kappingini. Hesaferð verður kappast í timbur, el og hárfríðkan.
Kappast verður tveir heilar dagar á Torginum í SMS. Kappingarnar byrja hósadagin longu áðrenn handlarnir hava latið upp. Síðani verður steðgur í, tá FM kappingin verður sett. Tað verður bogarstjórin í Tórshavnar kommunu, Annika Olsen, sum setur FM fyri handverkslærlingar.
Síðani kappast teir 11 lærlingarnir víðari til handlarnir lata aftur kl 18. Tó verður hárfríðkannarkappingin nakað øðrvísi enn timbur og el. í hárfríðkan verður kappast í fleiri smærri uppgávu, har tann síðsta endar hósdagin kl 15.15. El- og timburlærlingarnir halda tó fram til kl 18.
Fríggjamorgin byrja kappingarnar aftur áðrenn handlarnir hava latið upp. Síðani verður kappast til kl 15, tá dømingin fer fram. Síðani verður steypahandan kl 17.00. Tað verður nýsetta Landsstýriskvinnan í Mentamálum, Hanna Jensen, sum handar vinnarunum steypini.
Her er øll skráin:
Tey sum skulu kappast eru:
Timbur:
Ingmar Dam, Búsetur
Markus Olsen, Articon
Hjarnar Gaard Hansen, JEP Smíð
El:
Teitur Johannesen, JT Electric
David Arnhold Hjelm, Pado
Rasmus Poulsen, LM Electric
Rói Zachariassen, LM Electric
Hárfríðkan:
Elisabet Dam Jacobsen, Salong Karin’sa
Petra Høgnadóttir Hansen, Adore
Jórunn á Gravarbø, Evoke
Føroya Handverksmeistarafelag er høvuðsfyriskipari av FM fyri handverkslærlingar. Tiltakið verður fyriskipað í samstarvi við Føroya Handverkarafelag, Landsfelag Handverkaranna, Yrkisdepilin og Tórshavnar Kommunu.


text:
- Øll Størv (71)
- Byggivirksemi (3)
- Fiskavøruídnaður (0)
- Fiskiskapur (0)
- Flutningur (1)
- Flutningur sjóvegis (1)
- Fyrisiting og tænastur (19)
- Gistihús og matstovur (7)
- Handil og umvæling (5)
- Heilsu- og almannaverk (26)
- Kunningartøkni (1)
- Skipasmiður og smiður (3)
- Undirvísing (1)
- Vinnuligar tænastur (4)
Leiðsluskrivari til Tænastudepilin á Landssjúkrahúsinum
Søkt verður eftir dugnaligum leiðsluskrivara ¾ tíð til áhugavert starv á Tænastudeplinum á Landssjúkrahúsinum til at byrja 1. September 2020 ella eftir avtalu. Starvið verður møguliga seinni eitt fulltíðarstarv.
Arbeiðsuppgávur í høvuðsheitum:
Sum leiðsluskrivari er uppgávan hjá tær, at vera høgra hond hjá leiðaranum á Tænastudeplinum. Tú luttekur sum skrivari á fundum, ið hoyra til depilin, og hevur um hendi ymsar fyrisitingarligar uppgávur við journalisering, fundarinnkallingum, samskiftið við deplar og deildir á LS eins og samskiftið við stovnar o.o. uttanfyri LS. Harumframt kemur tú at hava um hendi nakrar av verkætlanunum hjá deplinum, ábyrgd av tvørgangandi uppgávum og vera við til at gera mennigarætlan fyri depilin.
Eitt annað, sum kemur at fylla nógv í arbeiðinum á Tænastudeplinum komandi árini, er H-bygningurin, sum stendur í gerð. Í hesum sambandi er nógv fyrireiking og fundarvirksemi, ið tú hevur møguleika fyri at vera partur av.
Førleikakrøv:
Umsøkjari skal hava viðkomandi útbúgving ella samsvarandi royndir og kunnleika til økið.
Vit ynskja at umsøkjarin hevur:
• áhuga fyri og royndir innan almenna fyrisiting
• góð evni at arbeiða sjálvstøðugt
• góðan førleika at skriva og orða teg á føroyskum, tí tú sum skrivari kemur at luttaka í nógvum
fundarvirksemi á deplinum
• hug og hegni at samskifta og samstarva við ymsu samstarvsfelagarnar
• góðan røkiskap og fylgir verkætlanum á mál
Um teg
• tú hevur góðan kt-førleika
• tú hevur viðkomandi útbúgving og arbeiðsroyndir
• tú ert álítandi og ábyrgdarfull/ur
• tú tolir stórt arbeiðstrýst
• tú ert samstarvssinnað/ur og jalig/ur
• tú ert fleksibul og tolir broytingar
Vit kunnu bjóða
• eitt sjálvstøðugt og áhugavert starv við fjølbroyttum og mennandi uppgávum
• góðar møguleikar fyri fakligari og persónligari menning
• gott tvørfakligt arbeiðsumhvørvi, har tú hevur ávirkan
• góða innleiðslu og upplæring á staðnum
Landssjúkrahúsið leggur dent á gott arbeiðslag, álit og trivnað. Tú kemur at arbeiða saman við dugnaligum starvsfeløgum á deplinum og í Fyrisitingini, har depilsleiðslan á Tænastudepilinum húsast.
Lønar- og setanartreytir sambært sáttmála millum Fíggjarmálaráðið og avvarðandi yrkisfelag
Nærri fæst at vita um starvið við at venda sær depilsleiðaran á Tænastudeplinum Jóan Símun Saltá, teldupost jss@ls.fo ella á telefon 234594.
Umsóknarfreistin er 14. august 2020
Søk starvið her


text:
Álastevna – 40 ára hald í Huset i Hasserisgade
Í ár eru 40 ár liðin síðan endurstovnanini av føroyingafelagnum í Aalborg í 1978. Í hesum sambandi skipar felagið fyri eini føroyskari mentanarstevnu 22 til 23 septembur!
Endaliga skráin verður kunngjørd seinni, tá ið tær síðstu fyrireikingarnar eru gjørdar. Men her er ein brellbiti av tí, ið tit kunnu gleða tykkum til at uppliva.
Føroyskur marknaður
Felagið skipar m.a. fyri føroyskum marknaði, har tað verður møguligt at keypa føroyskar dygdarvørur, matvørur, list og hondverk, sum eru framlagdar av einstaklingum og fyritøkum við tilknýti til Føroyar.
Áhugin fyri at hava ein marknaðarbás til tiltakið er stórur, og tað er avmarkað pláss í garðinum í Huset. Ynskir tú at selja tínar vørur á stevnuni, ert tú vælkomin til at seta teg í samband við okkum á okkara Facebook vanga: ‘Álaborg’ ella senda mail til alaborg@alaborg.fo.
Listaframsýning
Listamaðurin og dreyarin Joel Cole, sum í 30 ár hevur ferðast til og búð, í føroyum, hevur framsýning á stevnuni. Cole bleiv í ár partur av tí altjóða Economusée netverkinum, sum merkjur at hann sum handverkari og listamaður savnar seg inn á siðvenju, søgu og dygdar handverk í sínum arbeiði. Hansara listaverk eru framleidd úr burðardyggum træði, ið er heinta og fingið til vega úr øllum krókum í heiminum. Tað verður eisini møguligt at ogna sær eitt av hansara framúr vøkru lutum á stevnuøkinum.
Føroyskur dansur
Við hollari vitan innan føroysk kvæði fer Dansifelagið Fótatraðk at koma og vitja okkum og skipa føroyskan dans á stevnuni. Álaborg hevur altíð roynt sítt besta við at skipa fyri føroyskum dansi til tiltøk, men tað hevur ikki eydnast felagnum at funnið skipara til føroyskan dans tey seinastu árini. Við hesi forkunnugu vitjan av Fótatraðk, kunnu vit møguliga fáa í lag at stovna eitt dansifelag í Norðurjútlandi. Um hetta hevur tín áhuga, so er at seta seg í samband við okkum nú ella á stevnuni, har øll nevndin verður at hitta.
Føroyskur matur
Við góðum samstarvi millum Føroyingafelagið, Huset i Hasserisgade og kokkin Birgir Due Sørensen Dalsfoss, verður møguligt at keypa sær føroyskan mat á stevnustaðnum. Matskráin er ikki avdúkað enn, men tað verður við matur, úr tilfarið ið vit øll kenna aftur frá heimlandinum. Bjóðið tykkara føroysku og donsku vinfólkum ein túr framvið Huset i Hasserisgade 10 til at uppliva mentanararv okkara.
Føroysk filmssýning
Felagið fær eisini vitjan av Andriasi Høgenni, ið kemur at sýna fram føroyskar stuttfilmar, ið eru framleiddir tey seinastu árini. Føroyska filmsvinnan er vaksin ómetaliga nógv tey seinastu árini, og hvørt ár verða enn fleiri filmar framleiddir. Andrias fer at vísa okkum ein fjølbroyttan hóp av filmum, sum eisini avspeglar tí stóru menningina í føroysku filmsvinnuni í hesum døgum.
Føroysk gudstænasta & sunnudagsskúli
Skipað verður fyri føroyskum sunnudagsskúla, har lisið verður upp fyri børnunum úr barnabíbliuni og lovsangur sungin saman við teimum.
Aftaná skipar føroyski presturin Lisbeth Solmunde Michelsen fyri áhugaverdari alternativari gudstænastu, sum verður eitt stórt upplivilsi fyri øll. Um veðrið og umstøðurnar eru til vildar verður gudstænastan hildin uttanfyri Huset i Hasserisgade, annars verður hon inni í konsertsalinum. Aftaná bjóða vit øllum ein drekkamunn.
Hugskot
Um tú hevur eitt gott hugskot til okkurt tiltak á stevnuni, ella um tú hevur áhuga í at hjálpa okkum á stevnuni, so er bara at seta teg í samband við okkum! Vit hava stóran tørv á hjálparfólki, so øll hjálp er kærkomin; alt frá at baka eina kaku til at standa ein tíma og selja lutaseðlar. Ring ella skriva til Bryndis á 42476455, ella send mail á alaborg@alaborg.fo.
Við veitslukvøðu
Nevndin
Stuðlar:


text:
Ræstkjøtaveitslan: Sølan er byrjað!
14. mars 2020 verður ársins Ræstkjøtaveitsla hildin fyri føroyingum í Norðurjútlandi. Ognið tykkum atgongumerki í dag.
Føroyingafelagið í Aalborg vil hervið bjóðað limum til ársins Ræstkjøtaveitslu 14. mars 2020. Ræstkjøtaveitslan verður eins og undanfarnu ár á stovuhæddini á Forchhammersvej 5-7, 9000 Aalborg.
Sum vant lata vit dyrnar og barrina upp kl. 18.00 og seta okkum til borðs kl. 19.00. Aftur í ár taka vit eina-, par- og felagsmyndir frammanfyri myndaveggi millum kl. 18.00-19.00 og stemningsmyndir undir borðhaldinum.
OGNA TÆR ATGONGUMERKI HER
Kvøldið bjóðar sjálvsagt upp á eina ræsta matskrá, undirhald frá undirhaldsnevndini og góðum felagssongi saman við Árna og Martini. Eftir borðhaldið sláa vit ring, og síðani fer føroyskur tónleikari at spæla til dans til tann ljósa morgun. Tónleikarin verður kunngjørdur í næstum.
Atgongumerkjasølan er sum sagt byrjað í dag og endar 3. mars (ella tá ið einki atgongumerki er eftir). Ræstkjøtaveitslan er einans fyri limir í føroyingafelagnum í Aalborg, og limaskapur kann ognast her og kostar 150 kr. fyri alt 2020. Ivast tú í limanummari tínum 2020, ert tú vælkomin at skriva til nevndina á Facebook.
Tað er avmarkað atgongd til borðhaldið, sum eisini hevur verið útselt seinastu árini.
Meira kunning um Ræstkjøtaveitsluna kemur seinni. Tit eru vælkomin at fylgja tiltakinum á Facebook. Sí myndir frá Ræstkjøtaveitsluni 2019.
Við veitslukvøðu
Nevndin
Ynskja tit at vera sjálvboðin til veitsluna, eru tit vælkomin at seta tykkum í samband við okkum alaborg@alaborg.fo ella gerast partur av sjálvbodna toymi okkara á Facebook.


text:
7004.09 - Barna- og ungdómsmentan
Skeiðsnummar
7004.09
Heiti
Barna- og ungdómsmentan
ECTS
4,5
Endamál
Tey lesandi skulu: • fáa holla vitan um, hvussu fatanin av børnum og barndómi og hugburðurin til børn og barndóm eru broytt gjøgnum tíðina. • verða før fyri at greiða og greina sambandið millum barnasýn og samfelagsskipan. • ogna sær grundleggjandi vitan um barna- og ungdómsmentanir í nútíðarsamfelagnum. • fáa ástøðiligt innlit í teir høvuðstættir, ið hava eyðkent granskingina av ungdómsmentanum og –bólkum upp ígjøgnum tjúgundu øld. • ogna sær vísindaliga vitan um ungdóm viðvíkjandi heilsu og livikor, frítíð og mentan, útbúgving og framtíð.
Innihald
Tey evni, ið verða viðgørd, eru: • Barndómur í søguligum, sosiologiskum og námsfrøðiligum ljósi • Hugtøkini børn og barndómur • Børn sum konstruktión • Barnamentan • Sjónarmiðini hjá børnum og ungum • Hugtakakið ungdómur • Lívsstílurin hjá ungdómi • Miðlar, mentan og frítíð • Ungdómur og seinmodernitetur
Próvtøkuháttur
Eftir lokið skeið skulu tey lesandi skriva eina uppgávu. Uppgávan verður skrivað í bólki. Uppgávan er lýst í serstøkum próvtøkuskjali. Vit nýta innanhýsis eftirmeting. Tey lesandi fáa staðið/ ikki staðið fyri avrikið. Tá ið mett verður um uppgávuna verður hugt at: (1) um tann lesandi hevur ognað sær eina heildarfatan av, hvussu barna- og ungdómsfatanin er broytt gjøgnum tíðina, og hvat eyðkennir barna- og ungdómsmentanir í nútíðarsamfelagnum, (2) um tann lesandi hevur greiða og týðuliga próvførslu, sum í stóran mun er grundað á vísindaligar tekstir, (3) um tann lesandi nýtir greiðan málburð, setningsbygnað og rætta stavseting og (4) um tann lesandi dugir at nýta APA tilvísingarskipanina.


text:
##med2##
Aftaná trý ár sum hjálparvenjarin hjá besta mansliðnum hjá HB hevur Rasmus Nolsøe leita sær eftir einari nýggjari avbjóðing. Rasmus hevur tikið við starvinum sum U17 manslandsliðsvenjari. Hjálparvenjari verður Fróði Benjaminsen.
Rasmus Nolsøe var gestur hjá Tróndi Arge í Fótbóltspanelinum á FM1 seinnapartin, har bæði komandi U17 landsliðsavbjóðingar, tíðin sum hjálparvenjari í HB, og Liverpool vóru uppi at venda.
Rasmus er glaður fyri tey trý seinastu árini sum hjálparvenjari hjá HB, men hann greiðir frá, at hann trongdi til nýggjar avbjóðingar.
Í sendingini var eisini ringt til Kurt Mørkøre, ið er høvðusmaðurin aftanfyri at eitt føroyskt Old Boys landslið sum kappast í Old Boys innandurakapping fyri landslið í Noregi. Millum luttakarnar á føroyska liðnum eru Jens Martin Knudsen, Allan Mørkøre, Julian Johnsson, Kári Reynheim, Jákup á Borg, Christian Høgni Jacobsen, Todi Jónsson og Kurt Mørkøre sjálvur.
Tá prátað var við Kurt hevði føroyska liðið júst tapt 2-6 móti Noregi.


text:
Marjun í Kálvalíð prædikar á ólavsøku
mentan11-07-2020 - 11:21 - Jóanis Nielsen
Tjóðarhátíð Føroya er ein myndandi partur av samleika Føroya. Ólavsøkudag verður Løgtingið sett, og ein nýggj tingseta byrjar. Tingfólk, landsstýrisfólk og embætisfólk ganga saman við prestunum skrúðgongu úr Løgtingshúsinum oman í Havnar kirkju. Eftir gudstænastuna verður gingið niðan á Tinghúsvøllin, har kórsangur setur dám á løtuna.
Skrúðgongan er ein rík siðvenja. Myndin er talandi. Tann politiska skipanin og Fólkakirkjan hava tað til felags, at vit fólkaræðisliga byggja land, menna landið og skapa virðir og innihald í lívi fólksins. Talan er um tilvitað samstarv, har politiski myndugleikin og kirkjan vara av hvør síni uppgávu og virða rættin hvør hjá øðrum á givnum málsøki.
Vegna Covid-19 og almennu tilmælini verður gudstænastan ólavsøkudag øðrvísi enn vanligt. Inni í kirkjuni verða á hesum sinni einans tey, ið ganga skrúðgongu, kirkjutænarar / hjálparfólk og eitt kór.
Tað er tann elsti av teimum yngru prestunum í embæti í føroysku fólkakirkjuni, ið ikki hevur prædikað á ólavsøku, ið prædikar ólavsøkudag. Ikki færri enn 8 sóknarprestar standa í røðini at prædika á fyrsta sinni ólavsøkudag. Elstur av teimum við atliti at starvsaldri er Marjun í Kálvalíð.
Marjun varð vígd prestur at vera í 2013. Hennara fyrsta kall var í Norðstreymoyar og Vága prestagjaldi. Í september 2019 tók hon við embætinum í Vága prestagjaldi burturav, har hon, enn sum áður, røkir kallið saman við Ingu Poulsen Dam.
Vit ynskja Marjun gleði, eydnu og Harrans signing við prædikuni og gudstænastuni ólavsøkudag.
Tað skrivar UN á fólkakirkjan.fo


text:
Kristnir páskasiðir eru ein samanrenning av ymsum siðum úr ymsum londum. Í heidnari tíð var ein hátíð hildin um sama mundið, sum vit halda páskir í dag. Tey frøddust um, at veturin...
Páskavikan byrjar við pálmasunnudegi og endar eina viku seinni við Jesu uppreisn. 40 dagar eftir uppreisnina fór Jesus til himmals og heilagi andin kom niður til jarðar.
Jødisku páskirnarverða nevndar Pesach á hebraiskum og Passover á enskum. Passover merkir at fara framvið og sipar til deyðseingilin, sum ikki fór inn, men fór...
Jesus hátíðarhelt pesach. Tá ið hann var 12 ára gamal, var hann í templinum í Jerúsalem saman við foreldrum sínum. Her tóku tey lut í ofring og øðrum jødiskum páskasiðum.


text:
Í Sportmaster á Tvøroyri ber nú til, at keypa eina ørgrynnu av ymiskum TB souvenirs. Givið, at tað stundar til jóla, er ein av hesum lutum, eitt sera gott boð uppá eina jólagávu. Vørurnar, ið keypast kunnu, eru millum annað trý ymisk sløg av TB turrikløðum, tvey sløg av TB húgvum, TB poloshirt og TB venjingardraktir. Um tit ætla tykkum eina venjingardrakt, mugu tit tó skunda tykkum, tí seinasta freistin til at bíleggja eina tílíka til jólagávu, er í morgin kl 16. Hinar vørurnar eru flestar á lagur. So gleðið tykkara børn ella tykkum sjálvi til jóla, samstundis sum tit stuðla TB.
Poloshirts og TB draktir fáast eisini til keyps
Tvøroyra Bóltfelag, FYRSTA, KULASTA og BESTA felag í landinum


text:
Frans pávi ávarar í samrøðu við spanska dagblaðið El Pais ímóti teirri umfatandi politisku øsingini, sum eyðkennir orðaskiftið víða um heim í dag. Vandin liggur í tí, at ótryggleiki og politisk órógv kunnu bróta slóð fyri, at einaræðisharrar sum Adolf Hitler á sinni, kunnu koma fram at evsta politiska valdinum aftur.
Samrøðan við Frans páva fór fram sama dag sum Donald Trump varð tikin í eið sum forseti.
Pávin fordømdi øllum hugsanum um at nýta girðingar og píkatráð, og soleiðis forða fólki í at ferðast tvørtur um landamørk. Hann legði tó afturat, at tað enn var ov tíðliga at døma um Trump.
Skjótt at fólk kunnu gerast óttafull
“Vit hava brúk fyri at vita, hvat hann í roynd og veru fer at gera”, segði pávin um tað, sum Donald Trump so ofta hevur sagt um ætlanir sínar at gera ein múr á markinum millum Meksiko og USA.
Spurdur um hann var ørkymlaður av allari politisku øsingini, sum nú fer fram í Evropa og USA, segði pávin, at í slíkum torskildum tíðum kann verða skjótt, at fólk gerast óttafull.
“Eitt tað besta dømi um hetta er tað, sum fór fram í Týsklandi í 1933. Tað stóð søguliga illa til í Týsklandi, og í slíkari støðu er tað skjótt at onkur hissini leiðari bjóðar seg fram, ein persónur, sum sigur seg vera svarið upp á tjóðarinnar samleika. Tann ungi Adolf Hitler læt øll vita, at hann kundi megna hetta. Týskarar lótu seg tøla og valdu Hitler, sum ikki framdi eitt kvetti, men varð valdur av fólkinum, sum hann harnæst sveik og týndi.


text:
Frá hugskotið til veruleika
Sum partur av okkara menningarætlan fyri ferðavinnuna fram í móti 2025 ’At menna og varðveita um somu leið’, er hornasteinur #3 ‘Vitan og Førleikamenning’.
Harundir er eitt av átøkunum:
/ Vit fara at menna og seta í verk førleikamennandi átøk kring alt landið at stuðla nýggjum átøkum og vinnuligum tilboðum.
Hollari vitan og førleikamenning er neyðug, vilja vit tryggja dygdargóðsku, so at vit eru kappingarfør mótvegis altjóða leikarum á marknaðinum. – Menningarætlan fram ímóti 2025
Førleikamennandi átøk kring landið verða lýst í miðlinum og á whatson.fo. Haraftrat eru vit á Visit Faroe Islands altíð til reiðar at koma við góðum ráðum og vegleiðingum. Tú kanst venda tær til okkum við at senda teldupost á info(a)visitfaroeislands.fo ella at ringja á +298 666555.
10 stig at koma væl frá byrjan, tá ið tú byrjar tína ferðavinnu vøru ella uppliving
- Gjøgnumgang eina business modell. Fáið Íverksetarahúsið ella Hugskotið at hjálpa tykkum
Ein virkisætlan hjálpir tær at:
- byggja og fremja tína framtíðarhugsan og visjón
- savna fakliga vitan og sannførandi upplýsingar
- velja betri handilsligar avgerðir
- vísa íleggjarum, at íløgan er góð
- veita grundarlagið fyri betri ráðføring
- vísa, at tú ert álvarsom/álvarsamur og saklig/ur
- Kanna domæne á nic.fo og bl.fo fyri, at ongin longu hevur ognað sær navnið
- Skráset teg á Instagram og Facebook page, soleiðis at tú eigur navnið á sosialum miðlum eisini
- Avgerð ein virkisform, skal tú hava eitt Fa, ÍVF, Smápartafelag ella Partafelag. Fá Iverksetanarhús at hjálpa við hesum
- Prísáseting. Royn ætlanina og prís við kunningarstovur, Visitfaroeislands, ferðasmiðir og ferðaskrivstovur.
- Tryggja tær eina góða bókhaldsskipan ella bókhaldara
- Hvar skal vøran bjóðast út? Á tíni egnu heimasíðu, ella gjøgnum onnur: Facebook síðu, GuidetoFaroeIslands, hiking.fo, eatlocal.fo á kunningarstovu síðuni, whatson.fo o.s.fr.
Herundir er umrándi at tryggja tær at at lýsa vøruna frá síni bestu síðu, við góðum myndum og teksti ið lýsir vøruna ella upplivingina. Hetta kanst tú fáa hjálp til frá áður nevndu lýsingapallum um tað hevur áhugað
- Innanhýsis marknaðarføring: minnist til at kunna vinnuna í Føroyum, kunningarstovur, Visitfaroeislands, ferðaskrivstovur os.fr. Bjóðið t.d. teirra starvsfólkum at vitja tykkum og vísið teimum upplivingina
- Tá kundin hevur vitjað, minnist til at fáa afturmeldingar, reviews og deil hesi á tykkara síðu
- Kundarøkt og víðarimenning. Sendið t.d. eitt jólakort, lurtið eftir afturmeldingum frá gestum og brúki hesar til víðarimenning


text:
Kristian Dansson Kjelnæs, 15 ár, ummælir
Ein rusjibani av kenslum
Einki Samband er ein stutt skaldsøga eftir Arnar Már Arngrímsson. Hon er ein vælskrivað lýsing av lívinum, og kenslunum hjá tí modernaða tannáringinum. Við litføgrum og ráum orðum ávísir hon serstakar kenslur; einsemi, øði, sjálvsiva og mangt annað, ið kann bylgjast inni í okkum ungu í dag. Søgan gongur fyri seg í Íslandi, har ið drongurin Sølvi, altso høvuðspersónurin, verður sendur út á bygd, har ið hann skal liva í hálvfems dagar uttan netsamband og telefon. Tit kunnu bara ímynda tykkum, hvat fyri ein lortastøða tað hevði verið. Uttan at avdúka ov nógv av søgugongdini kann eg lova tykkum, at tað er ein rusjibani av kenslum við einum enda, ið liggur í huganum langt aftaná, man er liðugur við søguna.
Persónliga haldi eg, at rithøvundurin rakar málbólkin sera væl, tí eg rokni við, at málbólkurin er ein sum eg, altso, ein tannáringadrongur, ið nýtir ov nógva tíð á internetinum. Tað er rættiliga lætt at kenna seg sjálvan aftur í søguni, serliga í innaru tankagongdini hjá Sølva og í mátanum hann tosar uppá. Alt í alt viðmæli eg bókina til dreingir í mínum aldri, umframt øll ið hava áhuga í at fáa betri innlit í hugsanirnar hjá nútíðartannáringum, kanska serliga dreingjum.


text:
Kommunala Arbeiðsgevarafelagið og Heilsurøktarafelagið hava seinnapartin skrivað undir semju um nýggjan sáttmála.
Sáttmálin partanna millum gekk út 1. oktober 2019, og handaðu partarnir hvørjum øðrum sáttmálakrøv á fundi hin 23.06.2020. Partarnir hava verið á trimum fundum, og í dag varð semja um nýggjan sáttmála undirskrivað.
Talan er um eina 3 ára semju, ið byggir á lønarhækkan í prosentum.
Tann 1. oktober 2019 hækkar lønirnar 2,56%
Tann 1. januar 2021 hækkar lønirnar 2,05%
Tann 1. oktober 2021 hækkar lønirnar 1,25%
Í semjuni er eisini broytingar í skalagongd fyri ávísar bólkar, umframt hægri praktikvegleiðaraviðbót og hægri bólkaleiðaraviðbót.


text:
Í havsins hjarta
Stutt undan fyrra aldaskifti kemur nýlærdur prestur, 24 ára gamal, til landið beint sum ein nýggj og øðrvísi tíð tekur seg upp. Presturin er langabbi høvundans. Haðani tekur seg upp søgan um tjúgundu øld.
Í havsins hjarta er skaldsøga um tíðina frá jólafundinum gjøgnum tjóðskaparrørslu, heimsbardaga, fólkaatkvøðu, kalda kríggið og stóra skædlið fram til fólkafundin á Slættaratindi. Ein søga um vónir og vónbrot í hundrað ár, sæð við eygunum á einum, sum er heima og burturi í senn, eygleiðari, droymari og samstundis luttakari.
Gunnar Hoydal skrivar sær sjálvum líkt tekstir við støði í egnum royndum, ólíkar og títt skiftandi millum heilaspuna og veruleika, minningarbrot og frían skaldskap, her sett saman í 39 partar til eina breiða skaldsøgu um heimin, landið og tíðina.
Skrivað um skaldsøgur eftir Gunnar Hoydal:
Undir suðurstjørnum er ein einastandandi skaldsøga: lond og tíðir tvinnast saman, tað persónliga og tað samfelagsliga renna saman í eitt… eitt stórt skaldaverk – gandur, veruleiki, skemt og vakurleiki, alt í gávumildari yvirflóð. Fay Weldon Dalurin fagri er skaldsøga við mongum lindum og mongum dygdum bæði í stíli, í tí sálarliga, kensluliga og skemtiliga, í samfelagsatfinning og tilverufatan…serstakliga tann ekspressionistiska sálargreiningin er eitt stórt stig fram í føroyskum bókmentum.
Anne-Kari Skarðhamar
Í havsins hjarta: Beinagrindin ættarsøga, á hitt borðið tíðarmyndir. Stórsligið og rørandi – og ein politisk viðmerking við ólivaðum og, ið hvussu er, óskrivaðum framhaldi. Eitt stórverk er hetta í øllum førum.
Heðin M. Klein
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Hósdagin 26. februar 2015 kl. 18 verður ársaðalfundurin hjá Felagnum fyri Lesi- og Skriviveik í hølunum hjá MBF á Íslandsvegi 10 í Havn.
Skráin verður sambært viðtøkum felagsins:
§ 7. Aðalfundurin hevur hevur hesa dagsskrá:
1. Val av fundarstjóra.
2. Val avfundarskrivara.
3. Frágreiðing frá virki felagsins í farna ári.
4. Framløga av grannskoðaðum roknskapi fyri farna roknskaparár.
5. Ásetan av limagjaldi og viðgerð av fíggjarætlan frá nevndini
6. Viðgerð av innkomnum uppskotum.
7. Val av nevndarlimum.
8. Val av grannskoðara sum skal vera skrásettur ella lóggildugur.
9. Ymiskt.
Limir, ið hava goldið limagjaldið, hava atkvøðurætt á aðalfundinum. Limagjaldið er 150 kr. árliga og kann flytast á kontu felagsins í Eik: 9181; 137.846.7.
Til ber sjálvandi at stovna fasta flyting, tá er tað so ómaksleyst 🙂


text:
Fá ljósið inn.Vit hava meiri enn 20 ára royndir innan havastovur, glasbygningar,vindeygu og hurðum. Vit gera eisini karnappar. Hava danskarar brúk fyri havastovu so hava vit tað meiri. Havastovan gevur tær møguleika at gera summari “longr” og njót varman frá sólini fleiri dagar. Hevur tú eina havastovu við skjótihurðum kanst tú skjótt broyta havastovuna frá einum innirúmi til eitt útirúm. Einki við at renna runt við havamøblum oø, tá eitt æl kemur, bert draga hurðina fyri. Við einum terassi- ella luftvarmara kanst tú fáa stóra gleði av at nýta havastovuna alt ári. Ein kava ella regndag kanst tú sita inni og njóta ljósi útifrá, ja sjálvt á hávetri tá sólin sendir nakrar geiðslar, kann gerast heitt inni í havastovuni.
Vindeygu og hurðar
Vit skifta eisini vindeygu og hurðar. Vit hava havt sera góðar royndir av vindeygum og hurðum í meiri enn 15 ár. Hetta er av bestu góðsku.
Tilfar
Konstruktióni
Konstruktionin kann gerast úr timbri ella aluminiumsprofilum.
Síðurnar
Síðurnar kunnu verða úr glasi, skjótihurðum ella sum vanligir veggir.
Takið
Mest vanliga er at takið verður gjørt úr sterkum ljósum plast kanalplátur, sum einki sæst ígjøgnum, men ljósið, sum kemur ígjøgnum er hóskandi og ikki ov sterkt. Sjálvandi kann takið eisini gerast úr klárum glasi, men klárt takglas gevur ofta ov nógv blendandi ljós.
Fundament
Fundamentið verður gjørt úr betong ella timburi.
Prísur
Prísurin verður alt eftir hvat skal takast við í tilboðið. Vit kunnu koma á staðið og geva vegleiðing, máta upp og so geva eitt tilboð. Prísurin verður eftir hvat slag av havastovu, stødd, tilfar og hvussu nógv vit skulu gera. Við í tilboðnum kunnu vit, um tygum ynskja, hava tað vanliga, tekningar, umsøkn um byggiloyvi, útgrevstur, sokkul, fundament, gólv, hurð inn til verandi hús, betongsaging oa. So tygum tørva ikki at hugsa um tekningar, byggiloyvi, heldur ikki um at fáa fleiri arbeiðstøkur inn í byggingina. Einfalt og lætt fyri tygum. Vit gera alt, um tit ynskja tað.


text:
HETTA ER OKKARA FILOSOFI:
Brúka orkuna upp á innihaldið.
Hetta hava vit prøvað fyrr
Okkara royndir sum veitari av meira enn 200 føroyskum heimasíðum hevur lært okkum nakað: Tað er innihaldið, og ikki tøknin, sum hevur týdning á einari heimasíðu.
Tínir kundar skulu finna tína heimasíðu – og tað, sum tey leita eftir á heimasíðuni skulu tey finna.
Hon skal rigga, gamaní. Sjálvandi skal hon tað, men 80% av kotuni handan allar heimasíður er tann sama. Tískil skulu vit sleppa undan at brúka óneyðuga tíð og pening uppá skipanir og forritan.
Vit veita loysnir í skipanum sum eru tryggar, flexiblar og sera lættar at umsita.
Altíð responsivt
Sjálvandi eru loysnirnar eisini optimeraðar til fartelefonir. Og um tit ynskja ein nethandil, ein serligan funktionalitet, ella at tykkara heimasíða verður fóðrað við innihaldi sjálvvirkandi, so kunnu vit veita hetta í standard skipan og til kappingarføran prís. Alt ber til.
Ein heimasíða flytir onki í sær sjálvum, og tað nyttar lítið at hava eina góða heimasíðu sum ongin vitjar, ella har sum vitjandi ikki finna tað tey hava tørv á. Tískil er okkara motto, at brúka minni orku uppá forritan, og meira orku uppá at skapa virði.
#Hetta
kunnu vit
eisini gera
fyri teg


text:
Húsið við Gil
Jólahúsini við Gil lótu fyrstu ferð upp í 2004, og vóru opin á hvørjum ári fram til 2011. Eftir ein alt ov langan steðg, er tíðin komin at lata húsini uppaftur. Húsini sjálvi eru frá seinnu helvt av 19. øld. Her er nógv varveitt og vóru húsini útvendiga høvuðsumvæld í 1996, men innan er tey stórt sæð sum tey hava verið frá byrjan. Vitjar tú jólahúsini er trupult ikki at koma í jólahýr. Her er hugnaligt, fjálgt og ein kaffimunnur við vaflu er bíligur at keypa.
Les meira á: facebook.com/jolahusini


text:
Føroya Grótvirki
Í 2013 keyptu brøðurnir, Heini og Høgni Tausen, Føroya Grótvirkið í Skopun. Á virkinum verða stórir klettar, úr grótbrotinum í Høvdarhaga, virkaðir til gravsteinar, borðplátur, durahellur, og aðrar smærri lutir til nyttu og prýði. Eitt av stórverkunum, sum eru framleidd her, er trappan í Vágsbotni.
Sum partur av Economusée-skipanini, hevur grótvirkið latið hurðarnar upp fyri vitjandi, soleiðis at enn fleiri sleppa at síggja og hoyra um, hvussu føroyingar í øldir hava brúkt grótið sum byggitilfar og tilfar til brúkslist.


text:
Kirkja
Um bygdina
Kirkjan á kirkju er ein prýðilig ímynd av bygdini, sum hevur givið íblástur til føroyska málningalist og skaldskap. Her kanst tú njóta friðin og stórbæra útsýnið, vitja forkunniga handilin í Geil, og droyma teg burtur í hugtakandi sagnum. Søga Kirkja er nevnd í Hundabrævinum (1350 – 1400), men óvist er, hvussu langt frammanundan hesum, fólk hava búð á Kirkju. Navnið stavar frá tíðarskeiðnum, tá ið einasta kirkjan á Fugloynni var á Kirkju. Fólkatalið var hægst í 1920-unum, tá ið upp ímóti 150 fólk búðu her. Fráflytingin tók dik á seg í 1960-unum, og nú búgva færri fólk á Kirkju enn í 1801, tá ið 31 fólk búðu í bygdini. Landbúnaður, útróður og ríku fuglabjørgini hava myndað lívið á Kirkju í øldir, og nú er ferðavinnan vorðin eitt ískoyti afturat til samansetta arbeiðsmynstrið.
Kelda: visitnordoy.fo
Mynd: Marit Fríða Christiansen


text:
Bygdaráðið í Kvívíkar kommunu samtykti á fundi 24. juni 2019 uppskot um at broyta byggisamtyktina fyri matr. nr. 55a í Kvívík (Leynar).
Uppskotið til broytingina snýr seg um at broyta byggisamtyktina frá landbúnaður o.a. til frítíðarøki. Sambært korti dagfest 27.05.2019
Tilfar, sum lýsir broytingina, liggur frammi á kvivikar.kort.fo og á Kommunuskrivstovuni í Kvívík í tíðarskeiðinum frá 03.07.2019 til 25.07.2019. Mótmæli og broytingaruppskot skulu vera kommununi í hendi seinast 6 vikur eftir kunngerðardegnum. Møgulig mótmæli ella broytingaruppskot skulu sendast til Kvívíkar kommunu skrivliga til This email address is being protected from spambots. You need JavaScript enabled to view it.


text:
Kári á Rógvi í vitnaskrankanum
Felag fyri føroysk jura lesandi hálar føroyskar løgfrøðingar í vitnaskrankan til gamans og álvara. Vitnaskrankurin er ætlaður løgfrøðilesandi sum íblástrarkelda til lesturin og til yrkisleiðina aftan á loknan lestur.
Kári á Rógvi er fyrsti løgfrøðingur í vitnaskrankanum. Kári á Rógvi er stovnari og heiðurslimur í Felagnum fyri føroysk jura lesandi.
1. Heilt stutt um teg:
Kári á Rógvi, las cand. jur. København 1993-1998, LL.M. Aberdeen 1998-1999, Ph.D. Íslandi (Reykjavík) 2005-2008 (vardi ritgerðina i 2009).
Lektari í løgfrøði á Fróðskaparsetrinum. Nevndarformaður í Fasta Gerðarrætti. Privat giftur og pápi at trimum børnum og fáist nógv við seyð.
2. Hvar hevur tú starvast aftan á loknan lestur?
Var fyrst advokatfulltrúi hjá Kaj Andreasen, sum broytti navn til Dania Advokater. Hetta var framhald av starvi í lestrartíðini. At arbeiða sum postdrongur á Tryggingini og sum lesandi á advokatskrivstovu hevur lært meg uppímóti líka nógv sum tær formligu útbúgvingarnar. Løgfrøðilesandi hava tað við at siga “Hatta er ikki pensum/veit eg ikki/er ikki gjøgnumgingið” – slíkt er bara ikki svarmøguleiki, tá ið tú skalt tryggja at øll fáa postin ella at due diligence er klár undan skrásetingini á NASDAQ ella hvat ið nú skal gerast.
Í Aberdeen høvdu tey tíbetur ikki pensum, uttan heldur suggested reading. Meðan vit í Danmark fingu spesialið prentað í Justitia, tí vit rørdu eitt sindur við samanberandi háttalag, so gingu tey í Skotlandi út frá, at fæst tú við oljulóg, ja so er sjálvandi at hyggja at sama spurningi í Texas ella Ontario ella onkrum øðrum av teimum hundraðtals ensktmæltu løgdømunum. At vera har lærdi meg meira um samveldisstøðu, samanberandi lóg, dómalóg og annað fyri Føroyar viðkomandi enn tey fimm árini á KU, sum tá enn var ógvuliga sjálvfeitt. Haldi har er hent sera nógv spennandi síðani, og verandi dekanur er framúr – vit á Fróðskaparsetrinum hava sera gott samstarv við hann. Mæli øllum føroyskum løgfrøðilesandi at royna geva sær stundir at lesa í onkrum enskmæltum landi.
Eftir Skotland kom tíð heima í Føroyum fyrst við stjórnarskipan so sum advokatfulltrúi hjá Dania ið nú hevði fingið deild í Føroyum – Faroe Law. Tey flestu skiltu, at neyðugt var at fyritøkan Føroyar fekk ordiligar viðtøkur – enn meira neyðugt í verandi støðu sum dótturfelag – men tíverri valdu vit at halda fram við verandi ásetingum, sum fyri stóra partin stava frá øðrum londum undir umstøðum miðskeiðis í næstsíðstu øld. Nøktandi stjórnarskipan noyðist tíverri at bíða eftir ættarliðsskifti bæði á løgtingi, hjá løgfrøðingum og kanska eisini hjá miðlafólki, men so hvørt fleiri verða útbúgvin í Føroyum og uttanfyri norðanlond og í meiri víðsýndum donskum útbúgvingum, so fara vit ivaleyst at fáa neyðuga karmin um føroyska løgdømið.
At vera advokatfulltrúi var sera spennandi, men eg hevði hug at royna meg sum akademikari. Ígjøgnum stjórnarskipanararbeiðið var netverkið hjá mær gott, og eftir at hava kanna ymsar møguleikar valdi eg at skriva doktorsritgerð í Íslandi – sera læruríkt fyri føroying at uppliva ta ‘paralellu verðina’ sum líkist okkum so nógv á summum økjum, men kortini víkir frá á øðrum. At skriva ritgerð í Íslandi gav mær eisini høvi at undirvísa teimum mongu útlendingum ið lesa í Íslandi, bæði á Háskúla Íslands og á Háskúlanum á Akureyri. Íslendingar vilja hava líka nógv lesandi heim sum fara út, so eg hevði lesandi úr Kina, Serbia, Týsklandi, USA og enntá ein lesandi av Antarktika ið tók Master í Polar Law her og annars rak granskingarstøð – vit undirvístu nær Norðpólinum, tann lesandi skrivaði og sendi uppgávur nærhendis Suðurpólinum. Mæli øllum føroyskum løgfrøðilesandi at royna geva sær stundir at lesa í Íslandi.
Síðani heim aftur til Føroya, men enn var onki starv á Fróðskaparsetrinum. Stillaði tí upp til løgtingsval, men tá kom starvið, gjørdist so lektari hálva tíð. At sita á løgtingi og leingjast burtur gav mær tann framíhjárætt, at eg kundi halda einasta vallyftið hjá mær – ikki at fara á politikaraskúla – so uttan at hava fyri neyðini at gera nøkrum eftir vild ella tala teimum eftir munninum, kundi eg leggja fram uppskot, seta fyrispurningar og annars virka sum fullkomiliga óheft umboð fyri landsins besta – og halda meg frá bert at siga skvaldur fyri at verða afturvaldur. Har var tó ikki møguligt at fremja tað stóra við teimum fólkum ið sótu, men við treiskni bar til eittnú at fáa sett gongd á at tillaga veiðitrýstið, dagføra verjumálslógina og annars seta fokus á tann partin av løgtingsarbeiðnum ið løgtingsmenn vanliga ikki tíma, nevniliga lóggávu. Hygg at rættarnevndini, so sært tú, hvussu merkt hon er av áhuganum fyri tunlum – ikki fyri rættarviðurskiftum. Tíbetur fekk tíðarskeiðið sín enda, men onkuntíð havi eg enn marruna um at vera afturvaldur. Mæli øllum føroyskum løgtingsfólkum at royna geva sær stundir at lesa løgfrøði.
Nú siti eg á Fróðskaparsetrinum, har mín stóri framíhjárættur er at vera partur av liðinum løgfrøðingum ið hava avrikið at hava omanfyri 600 ymisk fólk ígjøgnum grundskeið í lóg, grundleggjandi fyrisitingarlóg og onnur skeið á bachelor ið fólk taka sum part av samfelagsútbúgvingum. Men stóra takið er nú at byggja upp master í løgfrøði, sum er tvey ára útbúgving við denti á støðuna hjá Føroyum og øðrum smáum løgdømum í altjóðagerðini. Vit hava skeið á føroyskum, enskum, norskum og donskum, vitjandi lærarar úr USA, Noregi og Danmark, umframt nógvar góðar heimligar kreftir. Vit hava boðið master út sum stakskeið í nøkur ár, og alsamt fleiri ið lesa løgfrøði, stjórnmálafrøði og líknandi taka nøkur skeið hjá okkum og fáa tey meritflutt á tær útlendsku útbúgvingarnar. Eisini taka nógv fólk stakskeið sum eftirútbúgving. Nú eru so eisini gott 20 ið lesa fulla tíð, so vit hava skapt okkum íheimligt men samstundis mennandi og víðsýnt umhvørvi. Mæli øllum føroyskum løgfrøðilesandi at royna at taka skeið hjá okkum.
Havi eisini støðu sum vegleiðari á bæði København og Aalborg, so til ber eisini at skriva uppgávur við vegleiðing av Fróðskaparsetrinum. Góða samstarvið við danska umhvørvið hevur millum annað gjørt, at DJØF nú hevur givið ritgerðina hjá mærWest-Nordic Constitutional Judicial Review út í endurskoðaðari útgávu. Vóni at nógv keypa hana, so føroysk gransking fær nakað av uppmerksemi. http://www.djoef-forlag.dk/da/boeger/w/west-nordic-constitutional-judicial-review
3. Er tað ein ávís starvsavbjóðing í Føroyum, sum tú ikki hevði fingið aðrastaðni?
Av øllum hesum sæst, at fjølbroytni og skjótur vegur fram er eyðkennið í Føroyum. Umframt advokatvirksemi, at vera tingmaður, grundlógarskrivari og nú útbúgvingarleiðari, havi eg eittnú eisini verið formaður í javnstøðunevndini, ritjstóri á føroyskum lógarriti, so gjørdist eg eisini formaður í nevndini, sum stovnaði Fasta Gerðarrætt www.fg.fo og endskoðaði semingslógina – og annað mangt.
Vansar kunnu eyðvitað vera, at pláss ikki verður at fordjúpa seg og vælferðasjúkur síggjast hjá juristum, sum at lata vera við at endurnýggja seg – ‘tí tey fáa jú ongan annan, so mann kann klára meg við gomlu lærubókini úr Århus’ – men alt í alt sera spennandi at vera her heima, tó at vit enn mangla løgfrøðingar á sera nógvum stovnum, kommunum, fakfeløgum, tinginum og aðrastaðni, so vónandi verða nógv fleiri lógkøn útbúgvin.
Men vit mugu tó ansa eftir tí, sum ein kallaði ‘kjallarajuristar’, fólk sum við hálvum eyga sita í kjallaranum hjá mammu síni og lesa jura sum fjarlestur – tey gera mangan verri.
4. Yndislærugrein á lestrinum?
Í Danmark var yndisskeiðið heilt vist EF-domstolenes argumentationsteknik hjá Ole Due, mest greinandi og metodukenda fakið í øllum lestrinum, har vit eisini sluppu at skriva uppskot um dóm í aktuellum máli. Ole hevði sjálvur verið formaður í ES-dómstólinum í Luksemborg, so innlitið hjá honum var framúr. Í Skotlandi vóru fleiri áhugaverd skeið, har vit sótu færri fólk saman við granskarunum, sum júst høvdu skrivað um evnini. Mær dámdi betur skilnaðin ímillum bachelor og master í Skotlandi, á KU var tað nakað nógv ‘bachelor +’, meir av tí sama. Men donsku universitetini hava ment seg nógv síðan tá.
5. Hava tínar vallærugreinar og ritgerð havt týdning fyri teg eftir loknan lestur?
Áhugin hjá mær var altíð partvíst akademiskt forvitni, vildi sleppa afturum dogmatisku rættarstøðuna beint nú. KU síðst í 1990’árunum var kanska ikki hepnasta staðið fyri meg, men nøkur skeið vóru, eittnú ejendomsret, almene fag, konkurrenceret, EF-domstolenes argumentationsteknik og (so løgið tað ljóðar ) forsikringsret, har til bar greina støðuna nakað nærri. Júst í tryggingarlóg slapp eg at gera dómsavn, sum hevur verið eyðkenni mítt síðani at fáa greiðu á ‘effektivu juraini’, teirri mentu venjuni sum eittnú spesialið um væntandi dómar í kappingarlóg, doktorsritgerðin og dómsavnið hjá Fasta Gerðarrætti. Í Skotlandi royndi eg meira at fyrireika meg uppá at virka í framtíðar oljuvinnu, men har vísti seg ikki at vera so nógv at gera. Í Íslandi legði eg meg eyðvitað eftir tí stjórnarliga, sum eg longu hevði fingist við, og sameindi tað við fatanina av dómalóg (case-law).
Samanumtikið hava øll skeið og lesnaður havt týdning, men sumt meira óbeinleiðis og enntá sum leiðbeining um, hvussu ikki skal gera. Men frægast mann vera at leggja dentin á háttalagið heldur enn akkurát evnini í ymsu skeiðunum. Serliga at lesa til normeraða tíð ella skjótari og so oftast at fáa góð próvtøl – sigur helst meira enn at hava lisið ávíst fak. So mesta týdningin hevur fyri meg verið at seta meg inn í givnu lærugreinarnar og fáa tær frá hondini sum skjótast uttan at avmarka meg til pensum.
6. Løgnasta løgfrøðiliga málið tú hevur skula svara til?
Løgnasta hevur verið mítt drúgva stríð við føroyska betongjura, serliga um komandi stjórnarskipan, verandi stýrisskipan og tørvin á føroyskari løgfrøði.
Leikfólk kunnu spyrja nógv løgið, men onki er so løgið sum at møta tí serliga sein-sein-lógpositivistiska umhvørvinum umkring løgtingsskrivstovuna og stýrisskipanarálitið. Bara tankin at hava grundlógina í Danmark sum fyrimynd, eina veruleikafjara stjórnarskipan við, sum nevnir kong 45 ferðir og er nógv verri verja av rættindum borgaranna enn EMRS og so mangt framvegis. Hvørja ferð tey skulu veita ráð, veitst tú at prinsippið um ta verru loysnina vinnur. Hygg at nýliga málinum um undirsjóvartunnil, har løgmansskrivstovan klárar at siga, at hon finnur ikki heimild fyri at finnast at innlendismálaráðnum, tí tað ikki við ósvitaligari vissu kann sigast at landsstýrismaðurin fyrrverandi verður dømdur av einum nevningatingi, og løgtingsskrivstovan sigur seg ikki finna heimild fyri at vraka tann kanningarstjóran, sum umframt at hava úttala seg positivt um framferðina eisini er formaður í tveimum almennum stovnum ið eru við í málinum, hevur verið og er ráðgevi hjá núverandi landsstýrismanni í málsøkinum og annars miðvíst hevur virkað sum apologetur fyri miðfyrisitingina í málum um brot á heimildir og mannagongdir.
Stytti mær mangan stundir í løgtinginum við at hugsa: ‘hmm…. nú er hetta málið komið fram, hvat er tað sanna, rætta, góða, miðvísa at gera – hugsa tær so til tað øvugta, og tað verður tilmælið hjá løgtingsskrivstovuni – virkaði hvørja ferð.
Ansið eftir hesum typunum. Tey eru lættast at kenna við at spyrja tey, hvat tey halda um rættvísi. Fara tey upp at káka um, at ongin veit, hvat rættvísi er – tosa um metafysikk og sitera úr Ret og Retfærdighed – og gerast samstundis kensluborin, óð ella niðurlátandi, so hoyra tey til ‘the lost generation’ í danskari jura. Siga tey harafturímóti sum Børge Dahl hægstarættarforseti á sinni spurdur um orðið rættvísi: “Jeg synes, det lyder godt” (DJØFbladet 22.09.2010), so eru tey komin yvir lógarpositivismuna og aftur á beint at leita eftir avgerðini at taka í givnu støðuni.
7. Týdningarmiklasti ikki-løgfrøðiligur lærdómur frá lestrartíðini
Týdningarmesta er vist ikki at missa seg sjálvan og mentan sín burtur. Føroyingar í Danmark fáa lætt kensluna av at vera á onkrum lægri menningarstigi og skulu tí prógva seg við at gerast danskari enn danir, samstundis sum teimum leingist heim; lívið gongur ikki upp tí so mong mótstríðandi ideal skulu realiserast í senn. Í Aberdeen fekk eg hinvegin fatur í eini campus-mentan, har tey flestu vistu, at tey bara vóru har eina tíð – øll skuldu aftur niðan í Hálandið, til Sri Lanka, Eritrea ella Føroya – og ongin talaði fullkomiliga almenna málið á staðnum, minst av øllum skotarnir í Aberdeen, hvørs ‘Scots’ er mangan er nærri norrønum málum enn ‘the Queen’s English’.
Campus á enskmæltum universitetum er eisini hugnaligari meiri mentað við pubbum og felagsskapum – teknaði meg sum lim í the Malt Whisky Society
8. Eitt gott ráð til løgfrøðilesandi
Sum Rasmus Effersøe yrkir: ofta í neyðum tó vinirnir tróta; hann ið vil framá hann gloymi tí ei: sjálvur sær slóðir at bróta!